Vreme 917 - Karadzic izrucen Hagu\nROTERDAM: Avion srpske vlade kojime je Karadžić prebačen u Holandiju\nHaški optuženik Radovan Karadžić je, nakon trinaest godina skrivanja, u sredu 30. jula oko 4 ujutro, avionom srpske vlade, prebačen u Hag. Tog jutra oko tri časa i 45 minuta zgradu Okružnog suda u Beogradu, u čijoj je pritvorskoj jedinici bio Karadžić, napustila su tri džipa sa tamnim staklima i uključenim rotacionim svetlima, a zatim se uputila ka naselju Konjarnik, a od Plavog mosta, autoputom do Aerodroma Beograd.\nMinistarstvo pravde je u toku te noći donelo rešenje kojim se dozvoljava izručenje Radovana Karadžića Tribunalu. Odluci je prethodilo rešenje Okružnog suda u Beogradu da su ispunjene pretpostavke za predaju optuženika Tribunalu. Odluku o izručenju potpisala je, u skladu sa Zakonom o saradnji sa Haškim tribunalom, ministarka pravde Snežana Malović.\nIstražni sudija Veća za ratne zločine Okružnog suda u Beogradu Milan Dilparić saslušao je Karadžića u noći između ponedeljka i utorka, 22. jula, i doneo rešenje o ispunjenosti uslova za izručenje, ali ta odluka nije odmah saopštena, očito zbog napetosti koja je u tim trenucima vladala. Rok za žalbu istekao je u petak 25. jula, ali ona nije stigla u sud. Karadžićev advokat Svetozar Vujačić je nekoliko dana održavao neizvesnost izjavama da ne želi da potvrdi da li je uopšte, kada i odakle uputio žalbu. Sudeći po izjavama odbrane cilj manevra je bio da se Radovanu Karadžiću vrati za odbranu navodno važan laptop koji mu je oduzet prilikom hapšenja i da se dobije vreme da visoki predstavnik za BIH Lajčak vrati lična dokumenta članovima porodice Karadžić kako bi ona posetila Radovana u Beogradu. To se nije desilo. Odbrana je ostala i pri tvrdnji da je on lišen slobode tri dana pre nego što tvrde zvaničnici, ali ta tvrdnja nije uticala na promenu zvanične verzije da je Karadžić uhapšen okolini Beograda u večernjim časovima 21. jula.\nTokom te noći od utorka na sredu pred zgradom Specijalnog suda veliki broj novinara čekao je da se nešto desi. Nešto posle 9 uveče pripadnici žandarmerije dobili naređenje da stave šlemove, što je povezivano s neredima na mitingu na Trgu Republike. Međutim, ta naredba je kasnije povučena. Nešto posle ponoći primećeno je kako nekoliko džipova izlazi iz Specijalnog suda, što je, kako se pokazalo, bio deo aktivnosti oko izručenja. Izručenje je usledilo u trenutku koji smanjuje rizik, pet sati pošto je uspostavljen red nakon sukoba policije i izgrednika u kojima je povređeno pedesetak osoba, od toga 25 policajaca.\nHelikopter kojim je Karadžić prebačen u zatvor, 30. 7. 2008.\n(naslovna strana broja)\nAvion sa optuženikom je sleteo u sredu oko 6.30 ujutro u Roterdam, a dva automobila sa zatamnjenim staklima ušla su tog jutra u 7.07 u pritvorsku jedinicu u Sheveningenu. Saopštava se da je postupak izručenja bio bezbedan. Nakon propisane medicinske procedure, Karadžić treba da se pojavi pred sudskim većem i treba da se izjasni o krivici, a može da odloži izjašnjavanje za 30 dana.


Predsednik Republike Srbije Tomislav Nikolić otvorio azotno postrojenje u Majdanpeku – Messer Tehnogas AD Beograd / Aktuelnosti\nPočetna stranica Aktuelnosti Predsednik Republike Srbije Tomislav Nikolić otvorio azotno postrojenje u Majdanpeku\nBeograd, 15.05.2014. - U rusko−srpskoj Fabrici bakarnih cevi Majdanpek, jednoj od deset najvećih srpskih izvoznica, predsednik Srbije Tomislav Nikolić pustio u rad kriogenerator kompanije Messer koji će doprineti efikasnijoj i kvalitetnijoj proizvodnji.\nFabrika bakarnih cevi Majdanpek proslavlja jubilej otvaranjem veoma važnog dela proizvodnog lanca − pogona za proizvodnju azota kompanije Messer kojim će započeti nova epoha u istoriji ovog preduzeća. „Danas obeležavamo dvojaki jubilej, 35−godišnjicu osnivanja i desetogodišnjicu privatizacije jednog od najvažnijih srpskih preduzeća“, rekao je Tomislav Nikolić i podsetio da se bakar u ovom delu Srbije pravi još od prvog veka pre nove ere, a da se u fabrici Majdanpek danas prave najkvalitetnije bakarne cevi. On je izjavio da je ova fabrika prošla kroz jednu od najuspešnijih privatizacija u Srbiji jer je 2004. godine holding Uralsko metalska metalurška kompanija (UGMK), postala vlasnik FBC Majdanpek. Zahvaljujući investicijama od nekoliko desetina miliona dolara, modernizovana je oprema, prošireni su kapaciteti i sačuvana radna mesta, rekao je predsednik Srbije.\nNikolić je istakao da je Fabrika bakarnih cevi u Majdanpeku visokorangirana na tržištu Evrope, Azije i Amerike i da je uspela da za deset godina uveća proizvodnju za četiri puta, od 3.000 tona na 12.000 tona godišnje. Modernizacija je povećala i kvalitet, a ova fabrika zadovoljava 80 odsto tražnje na domaćem tržištu i dobar deo svojih proizvoda plasira na inostranim.\nInvestiranje u novo azotno postrojenje kompanije Messer omogućava rast kvaliteta, povećanje mogućnosti za pronalaženje novih partnera u poslovanju, ali znači i doprinos ekonomskom, socijalnom, ekološkom i kulturnom razvoju lokalne zajednice.\nDirektor Messer Tehnogasa, Ernst Bode, rekao je da je postrojenje za proizvodnju gasovitog azota koje je startovalo u Majdanpeku tehnologija najnovije generacije. Kriogenerator kapaciteta 350 kubnih metara na sat je deo tehnološkog procesa najefikasnijeg za proizvodnju bakarnih cevi.


Kurti i Vjosa Osmani idu zajedno na izbore – šta to znači za Beograd - 15.01.2021, Sputnik Srbija\nSporazum o zajedničkom nastupu na prevremenim parlamentarnim izborima, zakazanim za 14. februar, između Pokreta Samoopredeljenje Aljbina Kurtija i Liste Vjose... 15.01.2021, Sputnik Srbija\nanalize i mišljenja, komentari i analitika, aljbin kurti, vjosa osmani\n22:39 15.01.2021 (Osveženo: 14:23 13.10.2021)\nU zajedničkom sporazumu koji su potpisali lider Samoopredeljenja Aljbin Kurti i v.d. predsednica Kosova Vjosa Osmani navodi se da će se „posvetiti pravosudnom sistemu i beskompromisnoj borbi protiv korupcije i organizovanog kriminala“, a kao prioritet navedena je i zajednička obaveza u sagledavanju zakonodavstva i „odgovorno sprovođenje neophodnih reformi u skladu sa evropskim standardima u cilju integracije Kosova u Evropsku uniju“, kao i za članstvo u NATO-u i drugim međunarodnim organizacijama.\nKada je u pitanju dijalog sa Srbijom, dve strane su se obavezale na jedinstvenu i sveobuhvatnu zastupljenost u donošenju odluka u tom procesu.\nŠta znači za Beograd udruživanje Kurtija i Vjose Osmani\nNa pitanje kako će se „udruživanje snaga“ Kurtija i Osmanijeve odraziti na odnose Beograda i Prištine u slučaju da oni nakon izbora u južnoj srpskoj pokrajini budu na pozicijama da odlučuju, Milovan Drecun, predsednik Odbora za Kosovo i Metohiju u Skupštini Srbije, kaže da je bilo očekivano da se ljudi sa tako ekstremnim političkim stavovima ujedine i zajedno izađu na izbore.\n„Njihov cilj je da zajedničkim nastupom ostvare što bolji rezultat i da pokušaju da nakon izbora kompletnu vlast uzmu u svoje ruke. Njihovi stavovi su potpuno jasni po pitanju formiranja Zajednice srpskih opština, realizacije Briselskog sporazuma, dogovora postignutog u Vašingtonu i uopšte dijaloga sa Beogradom, i ukazuju na to da su oni skloni jednostranim potezima, kao i da nisu pouzdan sagovornik u eventualnim razgovorima jer ne ostavljaju prostora za postizanje bilo kakvog kompromisnog rešenja“, smatra Drecun.\nPrema njegovom mišljenju, ukoliko dvojac Kurti-Osmani postigne dobar rezultat na izborima i preuzme izvršnu vlast, sa njima će biti izuzetno teško voditi bilo kakav dijalog, a posebno će biti teško postići neko rešenje.\n„Čini mi se da će u tom slučaju ovo udruživanje veoma brzo pokazati da će dijalog Beograda i Prištine naići na izuzetno veliku prepreku koja će onemogućiti bilo kakav napredak u tim razgovorima, ako do njih naravno uopšte i dođe“, kaže Drecun.\nIstoričar Dragomir Anđelković veruje da kod nas postoji mit o tome da su neke albanske grupacije agresivnije, a neke mekše.\n„Naprosto, sve one imaju isti cilj u odnosu na Beograd, samo se razlikuju u taktici. Kod njih se pitanje agresivnosti kreće cik-cak, pa u jednom momentu i oni koji su bili relativno mirni u jednom periodu mogu da postanu mnogo agresivniji i obrnuto. Jednostavno, ideološki su svi oni do maksimuma antisrpski i velikoalbanski nastrojeni, a sve ostalo je taktika“, objašnjava Anđelković.\nKako kaže, ta koalicija će tokom kampanje verovatno imati agresivniju retoriku, ali to ne znači da će politički kasnije u svom delovanju biti gori, jer sve albanske vlasti koje smo imali bile su jednako antisrpske.\nDa li će Kurti žrtvovati Vjosu Osmani\nZajednički nastup na izborima više će, uveren je politikolog sa Kosova Nedžmedin Spahiu, doneti lideru Samoopredeljenja nego Vjosi Osmani.\n„Kurti time dobija dobar deo glasača bivše partije Vjose Osmani i tako oslabljuje Demokratski savez Kosova (LKD), kao najjaču protivničku stranu. Dobija dakle više glasova nego što bi uzeo bez nje, kao i pojačanje u vidu ljudi koji su okupljeni oko Osmanijeve. Sa druge strane, on će biti u poziciji da je „žrtvuje“ kada god na red dođu pregovori za stvaranje vlade ili za izbor novog predsednika“, kategoričan je Spahiu.\nPredsednika, podseća sagovornik Sputnjika, mora da izabere dve trećine poslanika u parlamentu.\n„Nema šanse da ona bude izabrana, osim ako Kurti na izborima ne ostvari takav rezultat da dobije dvotrećinsku većinu u parlamentu. Međutim, nije realno očekivati da će Kurti to dobiti, pa će verovatno morati da napravi koaliciju sa nekim drugim strankama, a Ramuš Haradinaj je, na primer, insistirao na tome da ako neko sa njim želi koaliciju on mora biti predsednik. To traže i druge stranke, pa da bi izabrao predsednika Kurti će morati da napravi koaliciju sa nekim i moraće da žrtvuje Vjosu Osmani. Osim, naravno, ako recimo Amerikanci žele da Vjosa Osmani bude predsednica, onda će oni naterati poslanike manjina da glasaju za nju i tako bi onda mogla da se dostigne dvotrećinska većina u parlamentu koja bi joj dala podršku za izbor“, objašnjava Spahiu.\nUdruživanje sa Kurtijem izazvalo je, dodaje Spahiu, velike kritike na račun Vjose Osmani od strane albanskih političara, medija i političkih komentatora.\n„Ona je u vrlo teškoj situaciji jer je mnogima u interesu da se na nju okome i da je napadaju kako bi je politički uništili i kako bi prelomili taj trend po kome Kurti pobeđuje na izborima. Njena bivša stranka LDK je optužuje za otimanje glasova, a i Demokratska partija Kosova (PDK) smatra da se njenom saradnjom sa Kurtijem ojačava Samoopredeljenje. Napadi dolaze i od strane Alijanse za budućnost Kosova (AAK) jer Vjosa Osmani sada postaje konkurent za mesto predsednika, na koje inače cilja Ramuš Haradinaj“, kaže Spahiu.\nNi sam Kurti joj, ocenjuje naš sagovornik, nije dao puno prostora za buduće političko delovanje jer je ovim sporazumom njenoj Listi dao samo deset poslaničkih mesta.


Prihvatilište za decu | Ljiljana Jovčić obišla romske porodice u Zavodu za vaspitanje dece\nLjiljana Jovčić obišla romske porodice u Zavodu za vaspitanje dece i omladine\nLjiljana Jovčić, gradski sekretar za dečju zaštitu, obišla je danas romske porodice iz nehigijenskog naselja kod „Belvila” koje su smeštene u Zavod za vaspitanje dece i omladine u Bulevaru oslobođenja 219. Trenutno su u Zavodu smeštene dve petočlane i jedna šestočlana porodica.\n– Ovo je jedna od institucija koja je ponudila privremeni smeštaj onima koji su ostali bez svojih kartonskih baraka. Pre četiri dana smestili smo deo porodica u Dom „Drinka Pavlović”, a očekujemo da tamo dođe i samohrani roditelj sa četvoro dece. Prema spisku kojim raspolaže Gradska uprava, u naselju je bilo tačno 30 dece i za sada su sva deca i omladina smešteni u odgovarajuće institucije. Prihvatilište i prihvatna stanica za odrasla i stara lica i dalje su otvoreni za sve one kojima je pomoć neophodna – rekla je Ljiljana Jovčić.\nOna je naglasila da su sve aktivnosti preduzete bez prisile i na dobrovoljnoj osnovi, uz manje teškoće da se ljudima objasni da su uslovi potpuno adekvatni.\n– Ovde su ostvarili pravo na preventivnu zdravstvenu zaštitu, ishranu, krov nad glavom, stručnu pomoć i sve drugo što je neophodno za normalno funkcionisanje. Prihvatilište je u međuvremenu obezbedilo i potrebnu odeću i pelene. Već sutra će se u pripremu predškolskog programa za decu koja su starija od sedam godina, a nisu pohađala školu, uključiti i sve druge stručne institucije. Ovo je samo prvi korak u rešavanju strateškog pitanja raseljavanja lica iz nehigijenskih naselja – rekla je Ljiljana Jovčić.\nOna je podsetila da su porodice sinoć prethodno obišle prostorije Zavoda za vaspitanje dece i omladine i da prilikom njenog današnjeg obilaska ove ustanove nije dobila nijednu primedbu.


Zamenik ministra Vuniqi na Ekonomskom samitu Kosovo – Turska u Bursi, poziva biznismene da investiraju na Kosovu\nBursa, 23 Mars 2018 – Kosovo, kao novo dinamicno mesto pruza niz uporedivih prednosti, kao sto su: mlado i veoma kvalifikovano stanovnistvo, prirodne resurse, povoljne klimatske uslove, infrastrukturu, fiskalne politike sa najnizim poreskim taksama u regionu, geografski polozaj sa pristupom na regionalnom trzistu CEFTA-e, EU-a i drugim trzistima. Stoga, koristim priliku da pozovem biznismene Burse da investiraju na Kosovu, jer ce te imati mogucnosti da izvozite vase proizvode na najvecim svetskim trzistima.\nTo je bila poruka Zamenika Ministra inostranih poslova, Rejhan Vuniqi, na Ekonomskom samitu Kosovo – Turska, koji je odrzan u Bursi.\n„Grad Bursa, sem doprinosa u razvoju privrede Turske, danas doprinosi i u ekonomskim odnosima izmedu Kosova i Turske. Ovaj grad moze da koristi kao referenca i model ekonomskog razvoja kosovskih opstina. Kultura rada, angazovanje u oblasti strucnog osposobljavanja mladih, ucinak u oblasti industrije i u usluznom sektoru, ucinili su da pazljivom gledamo i da zavidimo na posebnosti ovog lepog grada. Takode, cenimo inicijative ovog grada kako bi razvili saradnju sa Kosovom“, navela je zamenik ministra Vuniqi.\nU nastavku prezentacije, ona je pomenula i veoma dobre odnose dve zemlje i dva naroda, koji trebaju da uticu na dalje produbljivanje ove saradnje.\n„Sem veoma dobrih politickih i ekonomskih odnosa, postoje i kulturne i istorijske veze izmedu dveju zemalja. Mnogo ljudi iz Turske i sa Kosova imaju svoje bliznje u drugoj drzavi. Nase socijalne dinamike su ucinile da se jos vise zblizimo. Kosovci su migrirali u Tursku, turska zajednica na Kosovu i, u stvari svi Kosovci, imaju posebnu vaznost u razvoju odnosa medu dvema drzavama“, navela je Vuniqi.\nDalje, ona se zahvalila turskoj drzavi o njenom doprinosu za stabilitet, razvoj i promovisanje Kosova na medunarodnom nivou, kao i na putovanju nase zemlje u pravcu Evro atlantskih integracija.


Neimenovani muškarac u apartmanu na istoku Moskve uzeo je kao taoce troje ljudi, od kojih je jedana osoba preminula, saopšteno je iz ruskog Ministarstva unutrašnjih poslova.\n"Kriminalac je naneo telesne povrede jednom od talaca. Nakon toga talac je preminuo", navodi se u saopštenju.\nIz službe za medije policije u Moskvi saopšteno je da je policiji prijavljen obračun u apartmanu stambene zgrade u ulici Molostovih.\n"Ispostavilo se da je muškarac u apartmanu ispalio hice u plafon i da je protivzakonito držao kao taoce tročlanu porodicu, koja živi u drugom delu apartmana", navodi se u saopštenju.\nPolicija je blokirala područje oko zgrade i preduzete su mere s ciljem hapšenja naoružanog napadača.\nPre nego što je uzeo taoce, osumnjičeni je na društvenim mrežama napisao da je postao žrtva varalica, javio je "Sputnjik".\nLAŽNA UZBUNA U MOSKVI Talačka kriza u banci zapravo je bila VEŽBA


Uprava: Apoteke krive za nestašicu lekova – Nadlanu.com\nUprava: Apoteke krive za nestašicu lekova\nObjavljeno 25. apr 2013. / 15:51:00\nOn za "Blic" objašnjava da su državne apoteke dobile četiri mišljenja, i to od Ministarstva finansija, DRI, Ministarstva zdravlja i Uprave za javne nabavke, da moraju da poštuju Zakon o javnim nabavkama.\n"Imali su dovoljno vremena za to da se pripreme. Apsolutno je jasno čija je odgovornost za izazivanje nestašice lekova", kaže Belenzada.\nU državnim apotekama sve više lekova nedostaje jer još nije razjašnjeno da li će morati da se snabdevaju centralizovano ili će biti izuzete iz primene Zakona o javnim nabavkama koji je stupio na snagu 1. aprila. Mnoge apoteke obustavile su nabavke i koriste isključivo zalihe, kojih ima za još deset dana.\nFabrika farmaceutskih proizvoda "Galenika" je danas saopštila da redovno isporučuje najtrazenije antibiotike "palitreks", "pentreksil" i "sinacilin" i skoro sve lekove za hronične bolesti.\n"Galenika" kaže da u svojoj zemunskoj fabrici proizvodi lekove u uobičajenoj količini koja zadovolja potrebe tržišta. Medju njima su i "bensedin", "ksalol", "prilazid", "glioral", "rivotril", "spironolakton" i "lometazid" koji ima na tržištu u dovoljnoj količini.\nApoteka "Beograd" zatražila je odobrenje za hitnu nabavku lekova jer, kako su naveli, "zbog primene novog Zakona o javnim nabavkama nisu u mogućnosti da nabavljaju lekove koji se izdaju na recept", pa zbog toga preti nestašica. Inače, i privatne apoteke moraće da sprovode javne nabavke za lekove koje izdaju na recept, saznaje "Blic".\nRFZO je dopunio listu lekova sa oko 80 medikamenata i od danas će početi da se izdaju na recept. Prvi put su na pozhitivnoj listi dijetetski proizvodi namenjeni enteralnoj ishrani, za osobe obolele od retkih bolesti, ali i lek "certican", koji se koristi protiv odbacivanja organa prilikom transplantacije.\n"Pravilnikom o izmenama i dopunama liste lekova, koji stupa na snagu, na listu lekova uvedeno je oko 80 novih medikamenata. Po prvi put na listu su stavljeni dijetetski proizvodi namenjeni enteralnoj ishrani ", rekla je portparolka RFZO Sanja Mirosavljević.


Rusija traži povlačenje snaga NATO iz Bugarske i Rumunije | Republika Srpska\nNaslovna Svijet Rusija traži povlačenje snaga NATO iz Bugarske i Rumunije\nRuski predlozi o bezbednosnim garancijama podrazumevaju povlačenje snaga NATO iz Bugarske i Rumunije, izjavili su u Ministarstvu spoljnih poslova Rusije i dodali da je Vašington kriv za pogoršanje odnosa između Rusije i SAD.\n„Jedan od glavnih elemenata naše inicijative je jasno formulisan i ne dopušta dvostruka tumačenja. Reč je o povlačenju strane vojske, tehnike i naoružanja i drugim koracima, a u cilju da se stvari vrate na stanje iz 1997. godine na teritoriji zemalja koje u tom trenutku nisu bile članice NATO-a. To se odnosi i na Bugarsku i na Rumuniju“, navodi se u pisanom odgovoru Ministarstva spoljnih poslova na pitanja koja su stigla za nedavno održanu godišnju pres konferenciju Sergeja Lavrova.\nMinistarstvo spoljnih poslova Rusije je odreagovalo i na izjavu generalnog sekretara NATO-a Jensa Stoltenberga o spremnosti da Finsku i Švedsku prime u Alijansu i navelo da je to bezobziran pokušaj da se izvrši pritisak na zemlje koje su prijateljski nastrojene prema Rusiji.\nZa pogoršanje odnosa Rusije i SAD, Ministarstvo spoljnih poslova Rusije krivi Vašington. U slučaju da se politika SAD ne promeni Rusija će se suprotstaviti kako bi sprečila neprijateljske akcije Vašingtona, rekli su u Moskvi.\nU Ministarstvu su rekli i da vojno osvajanje ukrajinske teritorije od strane NATO-a predstavlja agresivnu aktivnost Alijanse na istoku koja je neprihvatljiva. Te aktivnosti uključuju i neplanirane NATO vežbe, opasno približavanje i manevrisanje ratnih brodova i aviona blizu granica Rusije.\nU Briselu je 12. januara održana sednica Saveta Rusija-NATO koji je bio nastavak rusko-američkih pregovora o bezbednosnim garancijama održanim 9-10. januara u Švajcarskoj.


Vozači u FBiH do sada platili više od 20 miliona KM za nezakonito skuplji eko test – InfoPlus.ba\nOctober 16, 2018 redakcija\nNezakoniti pravilnik o tehničkom pregledu vozila po kojem vozači u Federaciji Bosne i Hercegovine plaćaju skuplji eko test na snazi je godinu dana i šest mjeseci, ali nadležni se još nisu usaglasili oko usvajanja novog pravilnika.\nOd vozača u FBiH vlasti su do sada naplatile više od 20 miliona KM za eko test po nevažećem pravilniku, ali dokument koji je državno Ministarstvo prometa i komunikacija proglasilo neusklađenim sa zakonom u martu 2017. godine, još nije stavljen van snage.\nIz državnog Ministarstva prometa i komunikacija već nekoliko puta nam govore kako kompletan proces obustavlja Federalno ministarstvo prometa i komunikacija jer još nikad nisu dostavili svoje mišljenje na novi pravilnik.\n“Nismo dobili njihovo mišljenje i pored svih urgencija. Nemaju nikakvo objašnjenje. Radna grupa je imenovana, a sastoji se od četiri predstavnika našeg ministarstva i po jedan iz Federalnog ministarstva prometa i komunikacija, RS-a i Distrikta Brčko”, ponovili su nam iz Ministarstva prometa i komunikacija BiH.\nNa naš upit o kašnjenju, iz Federalnog ministarstva prometa i komunikacija odgovorili su nam kako “posao nije okončan zbog bolesti predsjednika Radne grupe”.\n“Učestovali smo u radu Radne grupe i bili prisutni na svim sastancima koje je grupa imala te davali svoje primjedbe i prijedloge vezane za sam tekst izmjena navedenog propisa. Na tekst Pravilnika o tehničkim pegledima, koji je dostavljen prošle godine, Ministarstvo saobraćaja RS-a je dostavilo negativno mišljenje, kao i Vlada Brčko distrikta BiH. U martu ove godine Radna grupa je nastavila sa radom na pripremi teksta Pravilnika, ali nažalost zbog bolesti predsjednika grupe, posao još nije okončan, tako da konačni materijal nije dostavljen na saglasnost resornim entitetskim ministarstvima i Vladi Brčko distrikta”, kazali su nam iz kabineta federalnog ministra Denisa Lasića.\nPodsjećamo, prije skoro godinu dana kazali su nam kako pripremaju materijal koji bi uskoro trebao biti dostavljen državnom Ministarstvu prometa i komunikacija. Inače, materijal koji je sastavila Radna grupa dostavljen im je u septembru 2017. godine.\nPrema izmijenjenom Pravilniku o tehničkom pregledu vozila, koji nije usklađen sa zakonom, cijene eko testa kreću se od 22, 32 ili 36 KM, ovisno od motora vozila. Prije je ova cijena iznosila 5 KM.\nDržavni ministar prometa i komunikacija Ismir Jusko ranije je u razgovoru za Klix.ba nagovijestio kako bi se cijena eko testa trebala vratiti na 5 KM.\n← U četvrtak 18. oktobra u BKC-u predavanje na temu ”Prevencija raka dojke”\nAugust 13, 2017 redakcija1 Comments Off on Nana Fata Orlović opet u bolnici: Haram bilo političarima, sudovima, OHR-u i NVO\nJuly 4, 2019 redakcija Comments Off on Uhapšen svećenik iz Višegrada, policija pronašla dva kilograma eksploziva


U toku usaglašavanje sporazuma o priznavanju vakcina u Rusiji - Društvo - Dnevni list Danas\nPočetna » Društvo » U toku usaglašavanje sporazuma o priznavanju vakcina u Rusiji\nUlazak u Rusiju samo sa PCR testom\nU toku usaglašavanje sporazuma o priznavanju vakcina u Rusiji\nB. C.23.07.2021. 13:12\nDržavljani Srbije prilikom ulaska u Rusiju moraju da imaju negativan PCR test ili potvrdu o vakcinaciji iz Rusije. U toku je usaglašavanje sporazuma prema kojem bi se prilikom ulaska u Rusku Federaciju moglo ući samo sa potvrdom o vakcinaciji iz Srbije, rečeno je Danasu u Vladi Srbije.\nUslovi za ulazak u druge zemlje državljani Srbije mogu pratiti na sajtu Ministarstva spoljnih poslova Srbije na kojem se navode sve te informacije.\nPrimera radi, SAD takođe ne priznaje potvrde o vakcinaciji iz Srbije, već je neophodan negativan PCR test.\ndozvoljen ulazakPCR testRusijasputnjikVakcinezabranjen ulazakBeograd


U Srbiji se svaki četvrti zapošljava na neodređeno vreme, dok su ostali u volonterskom ili ugovornom odnosu, izjavio je u Kragujevcu predsednik Sindikata UGS “Nezavisnost” Zoran Stojiljković.\nIstakao je, pritom, da je osnovni problem svih sindikata, pa i “Nezavisnosti”, da pruže radno-pravnu, socijalnu, političku zaštitu svim radno angažovanim, a ne samo zaposlenima.\nLider “Nezavisnosti” ocenio je da su mnogi zaposleni u prekarnom položaju, angažovani su u sivoj zoni, ali i oni koji rade ne znači da su obezbedili pristojnu egzistenciju.\nU fokusu pažnje sindikata, prema rečima Stojiljkovića je i problem dostojanstvenog rada, a to je, kako je naveo, rad koji je plaćen na vreme, pristojno i rad koji je osiguran, pokriven ugovorima i bezbedan.\nStojiljković je naveo da su masovni slučajevi u Srbiji da kada sindikati jedinstvenije uđu u štrajk stvar se završi tako što se formira neki prodržavni ili direktorski sindikat. Kazao je i da u tim slučajevima izađu i visoki državni funkcioneri sa pričom da je štrajk politički instruiran, a da nemaju nijedan dokaz za to.\nS druge strane, sindikati gube poverenje zato što se ne vidi dovoljno njihov uspeh i jedinstvo, ali pre svega zbog toga što su procenjeni kao organizacija koja je potrebna, ali nije naročito moćna, rekao je Stojiljković i ukazao i na problem diskriminacije po osnovu sindikalne i političke pripadnosti koja je “visoko pozicionirana” u svim istraživanjima diskriminacije u procesu rada i zapošljavanja.\nPredsednik UGS “Nezavisnost” kazao je jda se do kraja ove godine očekuju zakoni o Socijalno-ekonomskom savetu i o štrajku, a Zakon o radu do kraja 2021. godine.\nU susret izborima, Stojiljković je zaključio da socijalnih zahteva i politika “nešto nema naročito na političkim agendama”.


Trezor poziva na oprez nakon otkrića da se prodaju kopije\nBTC $62.487 +3,05%\nETH $3.871 -0,44%\nXRP $1,10 -2,53%\nBCH $619 -0,88%\nEOS $4,49 -1,60%\nDOGE $0,24 +2,86%\nHardverski novčanik Trezor otkrio je lažne verzije svog vodećeg novčanika, koji se navodno proizvodi u Kini.\nTrezor, proizvođač kripto hardverskog novčanika, izdao je upozorenje korisnicima 19. novembra nakon što je naišao na ono što je nazvao "zapanjujuće" otkriće, tj. da se stvaraju i prodaju lažni uređaji.\nTrezor, koji zajedno sa Ledger i KeepKey čini jednog od najstarijih i najpoznatijih proizvođača kripto novčanika, rekao je da je "nepoznata" treća strana distribuirala verne kopije vodećeg Trezor One uređaja.\n"Kopije Trezora puštani su u promet tokom godina naše aktivnosti", rekli su zvaničnici, navodeći:\n"Međutim, u poslednjih nekoliko nedelja otkrili smo nešto više zapanjujuće. Identičnu kopiju Trezor One uređaja. Drugim rečima, lažni Trezor uređaj, proizveden od strane drugog, nepoznatog proizvođača."\nLažni uređaj se ne razlikuje od mnogih prevaranata na društvenim mrežama koji nude lažne besplatne tokene i podneske pod imenom drugih poznatih imena iz industrije.\nPrevaranti su čak ciljali i ICO projekte sa lažnim verzijama kako bi ukrali sredstva od potencijalnih ulagača.\nTrezor One uključuje suptilne razlike u pakovanju, kaže Trezor, ograničene na područja kao što su hologram i nalepnica za bar kod.\nČini se da potiču iz Kine, kompanija je napisala da korisnici treba sa dozom sumnje sa kupuju uređaje preko Interneta od trećih lica.\n"Budite vrlo oprezni kada kupujete na drugim tržištima, kao što su eBay, Taobao, AliExpress, od nepoznatih preprodavaca sa Amazona ili drugim mestima", dodali su iz kompanije, navodeći:\n"Ako niste sigurni u autentičnost prodavca ili prodajnih kanala, uvek koristite službene kanale."\nVeliki rizik za korisnike moblinih android novčanika\nCoincheck: Ukraden NEM u vrednosti od 534 miliona dolara sa “hot walleta” niske bezbednosti\nKanadski tinejdžer optužen za krađu kriptovaluta u vrednosti od 50 miliona dolara


Posebni kolektivni ugovor za zdravstvene ustanove čiji je osnivač Republika Srbija (na koji Vas upućujemo linkom), određuje minimum prava koje imaju zaposleni u zdravstvenim ustanovama čiji je osnivač Republika, neposredno se primenjuje u svim navedenim ustanovama i između ostalog reguliše i pitanje radnog vremena.\nPrema njegovom članu 38, puno radno vreme za lekare i medicinske tehničare koji obavljaju stalni rad u urgentnim ekipama hitne medicinske pomoći iznosi najviše 35 časova nedeljno. Zaposleni ima pravo na odmor između dva uzastopna radna dana u trajanju od najmanje 12 sati neprekidno i pravo na odmor u toku nedelje u trajanju od najmanje 24 sata neprekidno (članovi 47 i 48).\nOvo su dakle okviri u okviru kojih poslodavac može da utvrdi raspored radnog vremena zaposlenog. Odgovor na Vaše pitanje je da ne možete raditi više od 35 sati nedeljno, osim u slučaju dežurstva koje može trajati još dodatnih 10 sati u toku nedelje, a izuzetno i 20 sati u zavisnosti od delatnosti zdravstvene ustanove, raspoloživog kadra, kao i organizacije zdravstvene službe za teritoriju koju pokriva zdravstvena ustanova (član 39).


Marti Ahtisari: Kosovo je nepovratno nezavisno | Hronika\nPočetna strana > Hronika > Marti Ahtisari: Kosovo je nepovratno nezavisno\nMarti Ahtisari: Kosovo je nepovratno nezavisno\nNezavisnost Kosova, koju je priznalo oko pedeset država je "nepovratna" uprkos upornom protivljenju Rusije i Srbije, ocenio je bivši specijalni izaslanik za Kosovo Marti Ahtisari.\nAhtisari je ovo rekao na konferenciji za štampu u Oslu gde će mu sutra biti uručena Nobelova nagrada za mir koja mu je dodeljena za njegove misije širom sveta tokom poslednjih 30 godina.\n"Kosovo je nezavisno i ostaće nezavisno. Njega je priznalo preko 50 zemalja i još važnije, priznale su ga zemlje koje predstavljaju 65 ili 70 odsto svetske privrede", rekao je bivši finski predsednik i dodao da će i druge zemlje slediti taj primer. "Proces je nepovratan", rekao je on.\nKako navodi AFP, tokom svog posredovanja oko Kosova od novembra 2005. do marta 2007. Ahtisari nije uspeo da postigne sporazumno rešenje između Srba i Kosovskih Albanaca o budućnost te pokrajine koja je većinski nastanjena Albanicima.\nKosovo je unilateralno proglasilo nezavisnost od Srbije 17. februara.\nAhtisari je rekao da se nada da će Kosovo moći da se uključi "što pre moguće" u međunarodne finansijske institucije.\nBivši finski predsednik je takođe pozdravio početak rada evropske policijske i pravne misije Euleks koja preuzima od Unmika koji se nalazi na Kosovu od 1999. godine. Iako su Srbi sa Kosova ublažili stav prema Euleksu, Ahtisari, je rekao da što se tiče Rusa on "ne vidi značajne promene", dodaje AFP.\nAhtisariju će biti uručena Nobelova nagrada za mir za njegov rad u Indonezijskoj provincij Aceh, Namibiji i na Balkanu.


Špirić i Ansip o proširenju ekonomske saradnje BiH i Estonije - Klix.ba\nŠpirić i Ansip o proširenju ekonomske saradnje BiH i Estonije\n26.6.2007. u 11:50\nBosna i Hercegovina i Estonija, i pored dobrih političkih odnosa, do sada nisu razvile ekonomsku saradnju, pa će potpisati više sporazuma - o zaštiti investicija, željezničkome i riječnom transportu, izbjegavanju dvostrukog oporezivanja te razvijati i druge vidove saradnje.\nOvo je izjavio u utorak u Sarajevu predsjedavajući Vijeća ministara BiH Nikola Špirić nakon sastanka s premijerom Estonije Andrusom Ansipom koji se nalazi u radnoj posjeti našoj zemlji.\nZahvalivši Estoniji kao državi koja doprinosi miru i sigurnosti u BiH i čiji se vojnici kod nas nalaze u mirovnim trupama od 1996., Špirić je kazao kako će Ministarstvu odbrane koristiti iskustava koja je Estonija imala prilikom prijema u NATO.\n"Estonija je zemlja koja je prilikom priprema za ulazak u EU primala pomoć od SAD-a i Evrope, a danas je to zemlja koja pomaže drugima. Posebno me raduje činjenica što se ta zemlja zalaže za buduće proširenje EU-a", rekao je Špirić.\nEstonski premijer Andrus Ansip izrazio je zadovoljstvo razvojem BiH od 1996. godine do danas i kazao kako sutrašnje zatvaranje vojne baze u Tuzli, gdje su stacionirani vojnici iz Estonije u sklopu mirovnih snaga, samo svjedoči o tome kako BiH postaje sigurna zemlja.\nAnsip je govorio i o pripremama Estonije za prijem u EU i NATO te podržao BiH na njenom putu ka evropskim integracijama.\nSusret članova Vlade FBiH i Povjerenstva za koncesije\n26.06.2007. u 12:10\nThe Independent: Put Britanije od oslobodioca do okupatora u Afganistanu\n26.06.2007. u 11:42


Februar 2018 - Retrospektiva - Dosta je bilo\nFebruar 2018 – Retrospektiva\nPrenosimo pregled najbitnijih vesti za februar 2018. godine iz ugla Dosta je bilo.\nGIK odbacila zahtev DJB da dijaspori omogući glasanje jer to nikad nisu radili\nDosta je bilouputio je zahtev Gradskoj izbornoj komisiji i Ministarstvu spoljnih poslova da omoguće glasanje u inostranstvu na izborima u Boru i Beogradu, zakazanim za 4. mart 2018. Inicijativa je odbačena s obrazloženjem da to nikad do sada nije rađeno. Na ovaj način se ograničava izborno pravo našim građanima koji borave u inostranstvu, pozivajući se na sopstvenu višedecenijsku lošu praksu.\nKa Beograđanima isplovio ”Koruptolomac” – simbol borbe protiv kriminala i korupcije – i obeležio početak kampanje\nPredstavnici liste „Dosta je bilo i Dveri – Da ovi odu, a da se oni ne vrate“ zvanično su započeli kampanju za gradske izbore, krstareći beogradskim brodom „Koruptolomcem“. Cilj krstarenja je da se ukaže na primere brojnih teških korupcionaških afera, rasprodaje i uništavanja javne imovine u Beogradu, poput Beograda na vodi, Luke Beograd, Savskog nasipa i Ade Huje. Tokom plovidbe izneti su konstruktivni predlozi kako da se ovo kvalitetno gradsko građevinsko zemljište najbolje iskoristi u interesu našeg grada i svih Beograđana.\nPregled kampanje: razgovori sa građanima, malobrojna gostovanja i napadi na poslanike i aktiviste DJB i Dveri\nTokom kampanje DJB je promovisao svoj program za Beograd od 20 tačaka. Građani Beograda imali su priliku u više navrata da postavljaju pitanja i uživo razgovaraju sa Sašom Radulovićem i Boškom Obradovićem. Događaji koji su organizovani tim povodom su: Čajanka, Tviter rešetanje tribine u Boru, Mladenovcu i Laf baru.\nU Batajnici su 24. februara SNS batinaši napali narodne poslanike Tatajnu Macuru i Srđana Noga. Napad su predvodili Milan Bojović i Aleksandra Ljubojević. Dan nakon ovog incidenta, tribina u Zemunu na kojoj bi govorili Saša Radulović i Boško Obradović, je otkazana jer su vlasniku kafićaupućene pretnje.\nPoslednjeg dana februara Radulović i Obradović su sa studentima razgovarali o budžetu u skuštinskom bifeu jer im je korišćene skupštinskih sala bilo zabranjeno.\nKampanja je zatvorena ”Konačnim odgovorom”, gde su građani direktno ili putem društvenih mreža mogli da postavljaju pitanja.\nTokom kampanje, Dušan Pavlović je gostovao u Zumiranju na RTS-u i na TV N1, Saša Radulović na TV Prva, dok je Vojin Biljić dao intervju za Politiku.\nBivši predsednik DS Bojan Pajtić izneo optužbe da funkcioneri stranke izvlače pare iz budžeta preko NVO i najavio tužbe\nBivši predsednik Demokratske stranke Bojan Pajtić izneo je optužbe da funkcioneri te stranke nameštaju poslove nevladinim organizacijama koje treba da dobiju novac. Pored optužbi, Pajtić je najavio tužbu protiv svojih dojučerašnjih saradnika. Ove optužbe su bile reakcije na interni izveštaj Demokratske stranke koji optužuje Bojan Pajtića, Dragana Đilasa i Aleksandra Šapića za teranje stranke u “dugoročno dužničko ropstvo” jer DS isplaćuje kamatu Đilasu i Šapiću. Bojan Pajtić je obećao da će nakon beogradskih izbora izneti više informacija i dokaza za svoje optužbe.\nSaša Radulovića dobio sudski spor protiv ministra bez portfelja Nenada Popovića\nLider DJB Saša Radulović podneo je tužbu 8. novembra 2017. protiv Nenada Popovića zbog neistina i uvredljivih kvalifikacija iznetih u saopštenju SNP. U saopštenju se navodi da je Saša Radulović vršio zloupotrebe kao stečajni upravnik i da je čovek falsifikovane biografije za kojeg je dokazano da u SAD duguje porez. Prvi osnovni sud u Beogradu doneo je prvostepenu presudu u korist Saše Radulovića kojom se Srpska narodna partija Nenada Popovića obavezuje da zbog povrede časti i ugleda isplati Saši Raduloviću naknadu u iznosu od 500.000 dinara, kao i troškove parničnog postupka u iznosu od 38.700 dinara.\nOdržana redovna skupština stranke Dosta je bilo – nijedan veći mediji nije preneo\nDosta je bilo je 10. februara u hotelu Metropol održao redovnu skupštinu stranke. Predsednik Dosta je bilo Saša Radulović je istakao da koalicija za beogradske izbore „Dosta je bilo i Dveri – Da ovi odu, a da se oni ne vrate“ ima cilj da sprovede svoj program, a prvi princip je – ne kradi! Ni jedan mediji, osim agencija Beta i FoNet, nije smatrao da je u interesu javnosti da čuje šta formirana koalicija ima da ponudi građanima. Celu skupštinu stranke možete videti ovde.\nDosta je bilo i Dveri podneli inicijativu za izglasavanje nepoverenja Vladi Srbije i razrešenje predsednika Srbije\nPredsednici poslaničkih grupa Dosta je bilo i Dveri su 14.2.2018. na konferenciji za medije predstavili dve skupštinske inicijative. Inicijativu za izglasavanje nepoverenja Vladi Srbije i razrešenje predsednika Srbije Aleksandra Vučića sa te funkcije. Svih 20 poslanika DJB i Dveri je potpisalo ove dve inicijative koje su prosleđene svim opozicionim poslanicima. Za zakazivanje sednice na kojoj bi se raspravljalo o smeni Vlade je potrebno 60 poslanika, a za razrešenje predsednika 84 potpisa.\nProglašena lažna lista Dosta je bilo, a Upravni sud odbio DJB žalbu i napisao da je Saša Radulović “poslanik, a nije birač i kandidat”\nGradska izborna komisija je 17. februara proglasila lažnu izbornu listu ’’Dosta je bilo pljačke, korupcije i lopovluka’’, čiji je nosilac SNS funkcioner Milorad Radulović, pomoćnik predsednika opštine Zemun.\nPovodom Prigovora podnetog od strane Saše Radulovića, a za čije su podnošenje kao osnovni razlozi navedeni zloupotreba izbornog prava i moguće dovođenje velikog broja građana u zabludu, Gradska izborna komisija donela je Rešenje kojim je Prigovor odbijen.\nSaša Radulović je nakon toga podneo žalbu Upravnom sudu, koju je 21. februara sud odbacio i napisao da je Saša Radulović poslanik, a da nije birač i kandidat, iako jeste. Nakon toga, Radulović je podneo Ustavnu žalbu.\nPodsećamo da je funkcioner SNS-a na lokalnim izborima u Zemunu 2016. godine obmanuo građane lažnom listom, kao da je i 2012. DS praktikovala organizovanje lažne izborne liste na Zvezdari.\nSlužbenik Miloševićeve Državne bezbednosti izabran za redovnog profesora Beogradskog univerziteta\nUroš Šuvaković, nekadašnji funkcioner SPS-a i službenik Miloševićeve Državne bezbednosti, izabran za redovnog profesora Beogradskog univerziteta, prenosi Insajder.\nSNS zloupotrebljava osobe sa invaliditetom za prikupljanje sigurnih glasova\nPoslanica DJB Ljupka Mihajlovska otkrila je kako SNS koristi osobe sa invalidetom za sigurne glasove. Njenu konfereciju za štampu ovim povodom možete videti ovde.\nSrbija stavljena na crnu listu kao zemlja viskog rizika\nMeđunarodna organizacija FAAT koja se bavi istraživanjem pranja novca i finansiranjem terorističkih organizacija, stavila je Srbiju na crnu listu i uvrstila je u visokorizičnu zemlju, saznaje zamenica predsednika DJB Miroslava Milenović.\nPodnete krivične prijave protiv Aleksandra Šapića\nDJB podneo je dve krivične prijave protiv Šapića zbog zloupotrebe javnih resursa, dok je Saša Radulović podneo tužbu zbog ugrožavanja bezbednosti. Duel Radulovića i Šapića koji je trebalo da se snima i emituje na Balkan Info je otkazan jer je Balkan Info odbio da duel ide uživo, iako je DJB tim nudio kompletnu tehničku podršku. Dan kasnije, javila se redakcija Espresa da organizuju uživo duel, međutim Šapić nije pristao. Nakon pritiska javnosti, Šapić je ponovo objavio da će izaći na duel, ali nijedna televizija sa nacionalnom frekvencijom, uključujući i kablovsku TV N1, nije želela organizuje emisiju. Do susreta Šapića i Radulovića došlo je na TV Prva, ali to nije bilo duel, niti uživo, jer je gostovao i Aleksandar Antić iz SPS, a tema je bilo predstavljanje programa. Snimak možete pogledati ovde.\nŠešelj priznao da je koalicija moguća sa svima zarad radnih mesta\nTokom duela između Vojislava Šešelja i Boška Obradovića na Studiju B, Šešelj je priznao da radna mesta zauzimaju partijski poslušnici, kao i da je koalicija sa svima moguća sve dok se partijska mesta podele, pa tako i sa Šapićem. Ceo duel možete pogledati ovde. Primer aktuelnog partijskog zapošljavanje se možete videti i na Savskom vencu.\nPoverenik oštro kritikuje Nacrt zakona o zaštiti podataka o ličnosti\nPoverenik Rodoljub Šabić kritikovao je nacrt novog zakona o zaštiti podataka o ličnosti između ostalog jer je Ministarstvo pravde u nacrt ZZPOL-a unelo odredbu koja Povereniku zabranjuje da javnost informiše čak i o uočenim kršenjima zakona.\nKRIK objavio imovinu političara, otkrio naknadno uklanjanje podataka i da je Siniša Mali kontrolisao najmanje 45 bankovnih računa\nPortal KRIK objavio je imovinsku kartu nosioca lista za Beogradske izbore. Između ostalog otkrio je “čišćenje imovinskog kartona” predstavnika SNS-a, kao i da je Nenad Popović obrisao ofšor firmu iz izveštaja o imovini.\nIzveštaj Uprave za sprečavanje pranja novca do koga je došao KRIK pokazuje da je Siniša Mali kontrolisao najmanje 45 bankovnih računa.\nCINS oktrio koji kandidati na Beogradskim izborima su već kršili zakon kao i da je Vučićevom kumu isplaćeno preko 21 milion evra\nCentar za istraživačko novinarstvo Srbije otkrio je da su kandidati koalicije oko SNS i SPS već kršili zakon, dok na listama opozicionih stranaka ima 13 kandidata koji su kršili zakon. U februaru CINS je objavio da je EPS kompanijama povezanim sa Vučićevim kumom, Nikolom Petrovićem, isplatio preko 21 miliona evra.\nPišu: DJB mladi\nJanuar 2018 – retrospektiva\nOznakeNaslovna-traka Naslovna-centar Politika Retrospektiva 2018 Forum mladih DJB\n8. marta 2018. u 08:39\nDJB mora da spreci sled dogadjaja kao kod raspada dss-a . Nista me ne bi cudilo da je trenutno neka od sns perjanica sa kofercetom u ruci u lovu na sagovornika iz DJB-a . Ako mu [potencijalnom sagovorniku], pored koferceta , daju i svaku drugu podrsku on bi mogao lako da se nametne kao novi lider . Tim pre sto trenutno [verujem] u DJB vlada malodusnost . Dalje je lako , spolja mu obezbede jos par najblizih saradnika [ koji uspesno zavrse koferce politicku skolu sns-a] a par njih zavedu svojom pricom da bi onda imali vecinu za donosenje odluka . Sledeci korak sns im omoguci brz jednokratni napredak na politickoj sceni da bi pridobili clanstvo . Zatim , novo rukovodstvo , obavezno donese nekoliko neprincipijelnih odluka i udju u sukob sa predhodnim koje bi posle nekoliko takvih sukoba otislo iz pokreta . Kao argumete u sukobu oni potegnu svoje nedavne uspehe a stare optuze da su pokret doveli do sunovrata. I tako se “do neprepoznavanja dovede sustina prevare”sto bi rekao Branimir Stulic a mafija srecna sto joj nista vise ne stoji na putu . Pokret se potom ostavlja da besciljno pluta po pucini dok ne istrune i potopi se u politickom moru.\n9. marta 2018. u 01:19\nBas ne vidim razlog za ostavku vodjstva stranke. Izbori su pokradeni, nismo dobili nikakvo objasnjenje ni o izbornoj kradji 2016. Ako treba ciniti neke radikalne poteze, onda je to bojkot izbora, a ne rasturanje stranke. Ali treba traziti javnu diskusiju o svim navedenim problemima. Proslogodisnji protesti su uzalud potroseni, nije bilo jasno artikulisanih zahteva.


Maj 09, 2018 12:05\nPostoje festivali, postoje veliki festival i postoji Kan. To je uzrečica među filmskih svetom jer je ovde svetski centar kulturne i ekonomske moći.\nPosle jubilarnog 70. festivala, došlo je vreme za promene – ukinute su novinarske projekcije zbog sprečavanja pozitivne ili negativne atmosfere uoči zvaničnih premijera filmova.\nNema mesta ni za „Netfliksova“ ostvarenja, a zabranjeni su i takozvani selfiji na crvenom tepihu što je prema rečima prvog čoveka Kanskog festivala Tjerija Fremoa groteskna pojava koja remeti protokol.\nOve godine prekinuta je i tradicija davanja prednosti kanskim miljenicima pa je selekcija filmova za Zlatnu palmu neočekivano zanimljiva bez starih favorita. Ocenjuje žiri predvođen oskarovkom Kejt Blančet.\nZanimljivo je da se za Zlatnu palmu takmiče filmovi čak dvojice reditelja koji su u kućnom pritvoru iz političkih i finansijskih razloga – Iranca Džafara Panahija i ruskog sineaste Kirila Serebrenikova.\nMeđu 21 filmom su i dela legendarnog Žana Lika Godara, američkog reditelja Spajka Lija, Poljaka Pavela Pavlikovskog koji je svoj film o hladnom ratu 50-ih, jednim delom snimao i u Srbiji.\nNakon prošlogodišnjeg učešća filma Skupljači perja u programu „Kan klasik“ zahvaljujući angažmanu Jugoslovenske kinoteke, i ove godine smo prisutni na prestižnom festivalu.\nFilmski centar Srbije promoviše novu domaću produkciju, debitanski film Ognjena Glavonića Teret takmiči se za nagrade u nezavisnom paralelnom programu „15 dana autora“.\nA na festival dolazi i Miloš Biković da predstavi novi projekat o Nikoli Tesli.


BiH pobijedila Sloveniju 3:0\nObjavljeno srijeda, 06 Februar 2013 22:16\nLJUBLJANA - Reprezentacija BiH pobijedila je reprezentaciju Slovenije u prijateljskoj utakmici u Ljubljani sa visokih 3:0. Strijelci za BiH bili su Vedad Ibišević u 33. minuti, Miralem Pjanić u 41. minuti i Muamer Svraka u 80. minuti.\nSelektor nogometne reprezentacije Bosne i Hercegovine Safet Sušić, na pres konferenciji, nakon probjede njegove ekipe u prijateljskom susretu nad selekcijom Slovenije (3:0), čestitao je svojim igračima na zalaganju i dobroj igri, prenosi Fena.\nOpširnije: BiH pobijedila Sloveniju 3:0\nKladioničarska afera trese Evropu: Sumnjivo sedam mečeva iz BiH\nObjavljeno srijeda, 06 Februar 2013 06:22\nNajvažniju sporednu stvar na svijetu i dalje trese kladioničarska afera ogromnih razmjera koja bi mogla promjeniti sliku o ovom sportu a na listi namještnih mečeva u Evropi je i sedam koje su odigrane u BiH.\nPrema Evropolovom izvještaju koji su juče prenijeli engleski i italijanski dnevni listovi, najviše je "sumnjivih" utakmica u Turskoj - 79, dok se u Njemačkoj istražuje 70, u Švajcarskoj 41, u Finskoj 32, u Mađarskoj 20, u Belgiji 19, u Hrvatskoj 18, u Austriji 16, BiH 7, Sloveniji 7, a navodno je namještena i utakmica Lige šampiona između Liverpula i mađarskog Debrecena.\nOpširnije: Kladioničarska afera trese Evropu: Sumnjivo sedam mečeva iz BiH\nOpširnije: Sudijska odluka:Ćatić poražen od Solimana\nOpširnije: Bez golova u Atini: Zmajevi osvojili veliki bod protiv Grčke\nGrčka-BiH: Ko sve prenosi utakmicu?\nObjavljeno petak, 12 Oktobar 2012 11:44\nEkskluzivno pravo prijenosa za Bosnu i Hercegovinu otkupila je FACE TV, a menadžment ove kuće najavljuje prijenos u HD rezoluciji uz komentar Marjana Mijajlovića.\nTakođer, svi oni koji putem kablovskih operatera u BiH, ali i putem satelita uz kupljenje kartice ove kuće budu gledali prijenos utakmice, moći će uživati u posebno pripremljenom programu koji počinje već od 18,00 sati, a u kojem ćemo moći čuti izjave mnogobrojnih stručnjaka iz svijeta fudbala, prenosi Reprezentacija.ba\nOpširnije: Grčka-BiH: Ko sve prenosi utakmicu?


Mašine već mogu da "prepolove" rad - Bizlife.rs\nKoliko spavate toliko i živite!\nMašine već mogu da “prepolove” rad\n11:02 Beograd, 29/01/2017\nAutomatizacija rada već godinama tinja kao egzistencijalna pretnja radnicima, a svaka nova studija dodatno raspiruje strepnju da će ih roboti, mašine i veštačka inteligencija zameniti na radnom mestu.\nPrema najnovijem izveštaju svetske konsultantske kompanije Mekinsi, budućnost poslova i automatizacije nije baš ugrožena kao što to neki zamišljaju.\nU ovom trenutku, 51 odsto radnih aktivnosti može biti automatizovano sadašnjom, postojećom tehnologijom, tvrdi se u izveštaju.\nMeđutim, kako tvrde u Mekinsiju, ovo ne znači da polovina poslova može biti automatizovano, već zadataka, odnosno aktivnosti na radnom mestu, s obzirom na to da mnoga zanimanja predstavljaju “mešavinu” svakodnevih, prostih i složenih segmenata rada.\nMašine su odlične za unapred predodređene zadatke, poput ponavljajućeg fizičkog rada ili obrade podataka, čime su najviše “pogođena” zanimanja poput maloprodaje, prehrambenog sektora i proizvodnje.\nAko se uzmu u obzir svi podaci, računica kaže da 51 odsto radnog vremena na ovim “ugroženim” radnim mestima vuče 2,7 biliona dolara u platama.\nIpak, u Mekinsiju navode da će većina zanimanja biti promenjena, a ne zamenjena tehnologijom, predviđajući da takav scenario ne bi trebalo da se realizuje pre 2055. godine, sa odstupanjima od plus minus čak 20 godina, u zavisnosti od ekonomskih uslova.\nU zaključku izveštaja budućnost neće obeležiti distopija sa masovnom nezaposlenošću, sugerišući da će se buduća radna snaga, nakon tehnološkog proboja, suočiti sa izraženo nezasićenim tržištem rada.\nPotražnja za radnom snagom u mnogim razvijenim zemljama biće daleko veća od ponude. Automatizacija će moći dovoljno da pogura produktivnost zemalja kako bi postigle projektovani rast BDP u idućim decenijama. To bi moglo i više nego dovoljno da kompenzuje demografske promene koje bi usporile ekonomski napredak, navodi se u izveštaju kuće Mekinsi.\nAmazon prvi put dronom dostavio robu\nposao automatizacija tehnologija rad masina


Evropska autoindustrija se vraća u pogon • RTK\nEvropska autoindustrija se vraća u pogon\nPosle višenedeljnog prekida proizvodnje zbog epidemije korona virusa, proizvođači automobila u Evropi postepeno pokreću proizvodnju.\nNajveći proizvođač automobila na svetu, nemački Folksvagen, najavio je da sutra ponovo otvara fabriku u Volfsburgu.\nOhrabrena opadanjem širenja korona virusa, Nemačka je dozvolila malim radnjama da se ponovo otvore pod uslovom da poštuju striktne mere distanciranja i higijene, a njihov primer slede sada i velike kompanije, prenosi Rojters.\n"Nemačka autoindustrija vraća se u ponedeljak. Mi u Folksvagenu iskoristili smo petonedeljnu pauzu da se pripremimo za restartovanje proizvodnje", rekao je predstavnik Folksvagena Bernd Osterloh.\nBMW takođe pokreće u ponedeljak proizvodnju u fabrici u Velikoj Britaniji, a sledi otvaranje fabrika u Južnoj Karolini i Meksiku u maju.\nRadnici će morati da nose zaštitne maske i da drže distancu.\nPromenjena su i pravila vožnje u autobusima koji prevoze radnike kada je reč o sedištima i ulasku i izlasku iz vozila, piše Rojters.\nZa intenziviranje proizvodnje spremaju se i fabrike Mercedes-Benca u Zindelfingenu i Bremenu.\nZa razliku od Italije i Španije, Nemačka nikad nije zabranila proizvodnju automobila, mada su fabrike stale pošto su vlasti ograničle kretanje ljudi i nalžile zatvaranje prodavnica automobila zbog čega je pala potražnja.\nFijat-Krajsler otvara fabriku Sevel u Italiji sutra, sa planovima da se nastavi 80 odsto proizvodnje.\nU Francuskoj Tojota ove nedelje pokreće fabriku u Valensijenu a Reno je započeo proizvodnju motora u fabrici zapadno od Pariza.\nŠvedski Volvo otvorio je fabriku u Torslandi nakon remonta proizvodnog procesa.\n"Ekonomija u Evropi je zaustavljena. Za vakcinu će trebati puno vremena. Važno je da se restartuje (proizvodnja) na siguran način. Nadamo se da možemo da doprinesemo normalizaciji", rekao je izvršni direktor Volva Hakan Samuelson za Rojters.\n"Ekonomski šok": Francuski BDP će pasti 11 odsto u 2020.\nLjajić: Zbog kosovskih mera kamioni sa robom se vraćaju\nJunajted grupa kupuje grčki Forthnet\nFolksvagen ulaže dve milijarde evra za razvoj vozila\n"Pokušaćemo da rešimo pitanje izbora predsednika u februaru"\nHoti: Dijalog sa Srbijom će voditi Vlada Kosova\nNa Kosovu 13 novoobolelih od koronavirusa, ukupno 1.123\n"Obe strane treba da stvore prave uslove za obnovu dijaloga"


Srpski novinari protestovali u Prištini\nIspred zgrade Radio Kosova u centru Prištine danas su protestovali medijski radnici i gradjani u organizaciji UNS Kosova, zbog kršenja zakona u procesu izbora direktora kanala 2 RTK.\nPredsednik UNS Kosova Budimir Ničić rekao je da UNS Kosova sa ovog skupa šalje bordu RTK-a poruku da moraju da poštuju zakon, kao i poruku centralnim kosovskim institucijama da poštuju Ustav.\nNičić je rekao da je RTK javni sesrvis svih gradjana, tako da učesnici protesta, novinari i strukovno udruženje imaju pravo da se interesuju za rad tog javnog servisa i da isto tako imaju pravo da ukazuju na eventualno kršenje zakona vezano za taj javni servis.\nOn je rekao da na sve to učesnici protesta imaju pravo, jer je reč o javnim parama, o parama učesnika protesta kao gradjana Kosova.\n“Dakle, najnovije kršenje zakona, po nama je ovo koje se odnosi na izbor direktora RTK 2 kanala. Mi smo, od kada je osnovan taj kanal, ukazivali, pravili specijalne emisijen o kršenju zakona na tom kanalu, nepotizmu i svemu ostalom. Ali ovo kršenje zakona je na neki način kap koja je prelila čašu”, rekao je Ničić.\nOn je kazao da je UNS Kosova posebno zainteresovan za taj proces, jer su dva člana tog udruženja (Nikola Krstić i Darko Dimitrijević) kandidati za direktora RTK 2 kanala, a možda je još neki član tog udruženja kandidat.\n“Mi to ne znamo zato što je taj proces potpuno netransparentan, a time se zapravo i krši zakon. Drugi deo kršenja tog zakona odnosi se na radnu grupu, odnosno na ad hok komisiju koju formira taj bord, a koja istom tom bordu predlaže najmanje dva kandidata za izbor direktora tog kanala”,rekao je Ničić.\nOn je kazao da ta radna grupa, treba da broji sedam članova, treba da je čine medijski eksperti i istaknuti predstavnici civilnog društva kao i ljudi nezavisni od politike.\nPo saznanjima udruženja, kazao je on, samo dvojica ispunjavaju uslove da budu članovi te komisije, a jedan od članova je čak i savetnik ministra za povratak, čije ime je skinuto sa zvaničnog sajta nakon njihovog reagovanja.Prema oceni Ničića, to je ono što se RTK 2 tiče, za koji mnogi misle i kažu da je to ono što pripada Srbima,odnosno srpskoj zajednici po Ustavu i Ahtisarijevom planu.\n“Mi ,medjutim, godinama tvrdimo da to nije to. Zato i poruka centralnim instucijama Kosova da poštuju Ustav. Srbi nisu dobili ono što im Ustavom Kosova pripada,a to je nezavisni srpski TV kanal koji će pokrivarti celu teritoriju Kosova,koji će imati frekvenciju”, kazao je Ničić.Upitan da li srpska zajednica i dalje insistira da srpski nezavisni TV kanal bude lociran u Gračanici, Ničić je odgovorio da je to sada najmanje bitno, a da je najbitnije da se promeni zakonski okvir, da taj kanal ima svoj sopstveni bord i da taj bord može sam da bira i direktora, da vodi uredjivačku politiku i da radi sve ostalo što su njegove nadležnosti.\nJedan od kandidata za direktora RTK 2, Darko Dimitrijević je rekao da je jako čudno da doskorašnji zamenik gradonačelnika opštine Štrpce bude jedan od kandidata, i dodao da je to izričito zabranjeno zakonom o RTK.\n“Verujem da tu ima političkog nepotizma, ali mislim da je krajnje vreme da nam i Srpska lista konačno odgovori šta su oni preduzeli da se zakon ispoštuje”, rekao je Dimitrijević.Zahteve učesnika protesta da se poštuju zakoni i Ustav kosova podržao je i kosovski analitičar Imer Muškoljaj.


RS: Poništena odluka o povratku u školu autističnog mladića\nSlavko sa ocem Nenadom Mrševićem\nIz Ministarstva je saopšteno da su odluku poništili, jer, kako su naveli u saopštenju za javnost, nije u skladu sa Zakonom o srednjem obrazovanju i vaspitanju.\n"Podsjećamo da presuda Osnovnog suda u Višegradu donesena 25.03.2019. godine po tužbi Slavka Mrševića iz Rudog, na koju se poziva Školski odbor Srednjoškolskog centra Rudo, nije pravosnažna i da će Ministarstvo prosvjete i kulture, kao drugotuženo, iskoristiti mogućnost izjavljivanja žalbe nadležnom okružnom sudu", navodi se u saopštenju, dodajući da Slavko Mršević ima pravo na obrazovanje u skladu sa Zakonom o srednjem obrazovanju i vaspitanju, ali na upis u prvi razred.\n"S obzirom da prvi razred srednje škole u školskoj 2015/2016. godini nije završio jer je ostao neocijenjen, on može u Zakonom propisanim rokovima i sa potrebnom dokumentacijom u narednoj školskoj godini upisati zanimanje za koje postoji prilagođen nastavni plan i program, na šta je Ministarstvo prosvjete i kulture ukazivalo i ranije", navode u saopštenju.\nPodsjetimo, Školski odbor je donio odluku 3. aprila da se narednih mjesec dana do kraja školske godine autistični mladić Slavko Mršević priključi svom razredu kao posmatrač, bez ocjenjivanja uz prisustvo personalnog stručnog asistenta kojeg će roditelji angažovati.\n„Ova odluka je donijeta po savjesti i zdravom razumu, a najviše slijedeći preporuke vještaka medicinske struke da izolacija od njegovih drugova i osjećaj odbačenosti loše utiču na Slavkovo zdravlje i da bi ovih mjesec dana boravka u razredu pozitivno uticalo na dijete. Školski odbor se nije u odluci pozvao na prvostepenu presudu Suda u Višegradu od 25.03. kojom su SŠC Rudo i Ministarstvo prosvjete i kulture oglašeni krivim za kršenje svih zakona na Slavkovu štetu, čak je napomenuto u odluci da se Školski odbor ne miješa u sudske procese koji su u toku", rekao je Bojan Bajić koji je od početka uključen u ovaj slučaj i bori se za prava ovog mladića.\nZa ovu odluku Ministarstva, Bajić krivi aktuelnog direktora Tatomira Eleza, bivšeg direktora Branka Papića i bivšu pedagogicu Marinu Čolaković za koje je rekao da su sve vrijeme žestoko lobirali u Ministarstvu da se Slavku onemogući da sjedi u učionici sa svojim drugovima.


Na ovom bazenu u Vrnjačkoj banji ulaz se plaća u orasima\nUlaz na privatni, a neregistrovani bazen u Vrnjačkoj banji košta - pazite sad - dva oraha. To se nikako nije dopalo inspektorima rada, koji su izazvali pometnju među nelegalnim ugostiteljima i trgovcima u tom mestu.\n"Ja prodajem orahe, ne naplaćujem ulaz. Ulaz je da kupe dva oraha. Jedan orah košta sto dinara", kaže Boro Pejović, vlasnik bazena.\nPosetioci ovog bazena kapaciteta 300 kupaca nisu hteli da se zameraju gazdi, ali inspektori rada su tvrđi orah.\n"Protiv vlasnika će biti pokrenut postupak i krivična prijava ukoliko deca nemaju pisanu saglasnost roditelja", kaže Milesa Ćirović, načelnica Inspekcije rada u Kraljevu.\n"Do sada je bilo drugačije, svako u svom gradu je trpeo pritiske, tražile su se veze, poznanstva, ovako niko nikoga ne poznaje, odradimo posao i vraćamo se u centralu", kaže Saudin Rovčanin, inspektor rada iz Novog Pazara, odeljenje iz Kraljeva.\nStanje koje su zatekli nije bilo moguće fingirati. Svaki drugi poslodavac pokušava da prištedi na dažbinama.


Vesti online / Vesti / Srbija / Haradinaj: Dačić je zločinac, a ne ja!\nHaradinaj: Dačić je zločinac, a ne ja!\nBivši lider OVK Ramuš Haradinaj, koga Srbija sumnjiči za ratne zločine na KiM, tvrdi da je on borac za slobodu a ne ratni zločinac, pišu prištinski mediji.\nHaradinaj, takođe, uzvraća da je Dačić počinio zločine na Kosovu, a sakrio dokaze.\n"Iako sam vodio odbrambeni rat i u skladu sa međunarodnim ratnim konvencijama, odgovorio sam pred međunarodnom pravdom i nisam se krio poput stotina srpskih zvaničnika, među kojima je i Dačić, koji je sakrio dokaze zločina počinjenih na Kosovu", naveo je Haradinaj na svom nalogu na Fejsbuku.\nDačić je, reagujući na nedavnu izjavu Haradinaja da bi Priština trebalo da raspiše poternicu za njim, kao i za premijerom Srbije Aleksandrom Vučićem, rekao da je suvišno komentarisati besmislene izjave Haradinaja, koji je osumnjičen za najteže ratne zločine.\n* Haradinaj opet preti: Srbija odgovor dobila 1998-1999, i dobiće ga uvek\n* "Čekamo izručenje Haradinaja koji preti ratom"\nOn je dodao da Beograd očekuje da Haradinaj bude izručen Srbiji po poternici naših pravosudnih organa.\nDačić je, takođe, istakao da se Haradinaju ne sudi kao političaru, već ga Srbija tuži zato što je počinio ratni zločin i ubio civilno stanovništvo.\n- Može on (Haradinaj) i da bude pušten, ali za nas će ostati ratni zločinac - rekao je Dačić.\nHaradinaj je uhapšen 4. januara na granici Švajcarske i Francuske po Interpolovoj poternici, a Srbija je potom uputila Francuskoj zahtev za njegovo izručenje.\nIstraga protiv Haradinaja u Srbiji je pokrenuta 2004. godine, a nedavno je proširena novim optužbama i novim dokazima koji su prosleđeni sudu u Kolmaru. Poternica je izdata, kako je Beograd saopštio, jer je reč o sumnji na dela koja nisu bila predmet suđenja pred Haškim tribunalom.\nHaradinaju je suđeno u Haškom tribunalu za ratne zločine na KIM, ali je 2012. oslobođen svih optužbi. Apelacioni sud u francuskom gradu Kolmaru najavio je da će 2. marta saopštiti odluku o zahtevu Srbije za izručenje Haradinaja\nSRBIJA Srbija ne odustaje od Haradinaja, poternica ostaje\nSRBIJA Dačić: Ubijanje Srba nije kažnjivo?


Izveštaj: Veliki prihodi od krijumčarenja migranata, Srbija važno odredište\nVesti Autor:FoNet, Glas Amerike11. maj. 202108:59\nIzvor: Tanjug/Flavio Gasperini/SOS Mediterranee via AP\nTržište krijumčarenja migranata na Zapadnom Balkanu vredno je najmanje 50 miliona evra na godišnjem nivou, utvrđeno je u novom izveštaju Globalne inicijative protiv transnacionalnog organizovanog kriminala, u kojem je Srbija označena kao važno odredište za azilante i migrante.\n„Uprkos tome što je ta suma znatno niža od novčanih iznosa stečenih u jeku humanitarne krize tokom 2015, pokazatelj je da i dalje postoji veliko tržište za šverc migranata u regionu, bez obzira na pokušaje da se zatvori ‘Balkanska ruta’, precizirano je u izveštaju Globalne inicijative, međunarodne mreže angažovane u borbi protiv sticanja nezakonite ekonomske dobiti i kriminala.\nTo je, kako ukazuje ta nevladina organizacija, utvrđeno analizom kretanja ljudi, droge i novca u izveštaju „Aktuelne cene: Analiza tokova ljudi, droge i novca na zapadnom Balkanu“, preneo je Glas Amerike.\n„Korišćenjem mapa i analiza identifikuju se ključne ulazne i izlazne tačke za krijumčarenje migranata kroz šest zemalja Zapadnog Balkana, kao i lokacije koje deluju kao čvorišta za trgovinu drogom. Čini se da pandemija kovida 19 nije značajno poremetila nedozvoljeni tok“, saopštila je Globalna inicijativa.\n„Prema podacima Visokog komesarijata Ujedinjenih nacija za izbeglice, tokom 2019. godine u Srbiju je ušlo 30.216 migranata – gotovo dvostruko više nego 2018. Ministar unutrašnjih poslova Srbije ukazao je da je u 2020. godini više od 8.500 migranata zaustavljeno pri pokušaju ilegalnog prelaska srpske granice“, navedeno je u dokumentu.\n„Porodice se obično upućuju prema prihvatnim centrima u Vranju, Preševu i Bujanovcu, dok samci često nastavljaju putovanje ka Beogradu. Takođe postoje slučajevi ulaska migranata u Srbiju sa Kosova, posebno severnog Kosova, i iz Crne Gore preko opština Tutin, Đerekare i Pljevlja. Takođe, migranti iz Srbije u Bugarsku prelaze u blizini gradova Bosilegrad, Surdulica, Dimitrovgrad i Zaječar“, ukazano je u izveštaju.\n„Iako je Mađarska nekada bila preferirana destinacija, pooštravanje granične bezbednosti od 2016. otežava ulazak u tu zemlju. Ipak, pojedini migranti kreću na sever preko Subotice prema graničnom prelazu Horgoš ili pokušavaju da pređu reku Dunav da bi stigli do Mađarske. Ima i slučajeva da se upućuju na istok ka Rumuniji preko opštine Novi Kneževac (posebno oko sela Majdan i Rabe), a zatim odatle pokušavaju da pređu u Mađarsku“, ukazano je u dokumentu.\n„Ti tuneli se smatraju relativno rizičnim zbog verovatnoće da migranti koji prelaze budu uhvaćeni ili pak zbog opasnosti od njihovog urušavanja. U zavisnosti od bezbednosti tunela i verovatnoće uspeha, cene krijumčarenja se kreću od 500 do 5.000 evra“, zaključeno je u delu izveštaja koji se odnosi na Srbiju.\nKrijumčarenje ljudimigrantiZapadni Balkan


Izvor: Pravda arhiva vesti 21.06.2016 - Naslovi.net\nUnutarstranačka kampanja se zahuktava! Lutovac: Kandidovaću se za predsednika DS!\nFunkcioner Demokratske stranke Zoran Lutovac kaže da je blizu konačne odluke da prihvati kandidaturu za novog predsednika te stranke. Lutovaca će za kandidata predložiti Ivan Vujačić, ali i još nekoliko članova DS među kojima je i ministarska iz… »\nRusija počinje da gubi strpljenje zbog nespremnosti Vašingtona da odredi konkretne ciljeve u borbi protiv terorista, izjavio je načelnik Generalštaba Vojske Rusije Valerij Gerasimov. Koliko prošle nedelje, američki državni sekretar Džon Keri… »\nZaharova: Ignorisani argumenti zemalja koje ne priznaju Kosovo!\nMOSKVA - Portparolka ruskog Ministarstva spoljnih poslova Marija Zaharova izjavila je da je Stalni arbitražni sud u Hagu donoseći odluku o prijemu Kosova u svoje članstvo ignorisao argumente zemalja koje ne priznaju nezavisnost Kosova, kao i član… »\n21.06.2016 Pravda, kategorije


Izvor: Capital.ba, 08.Nov.2019, 10:46\nBIJELJINA, Za 265.796 korisnika Fonda za penzijsko i invalidsko osiguranje /PIO/ Republike Srpske danas je počela isplata penzija za oktobar. Od ukupnog broja korisnika Fonda PIO 215.582 penzionera su u Republici Srpskoj, a van Republike 50.214 korisnika prava. Za isplatu penzije potrebno je 92,1 milion KM u neto iznosu, ili 93,3 miliona KM u bruto iznosu, saopšteno je iz Fonda PIO. Prosječna penzija je 381 KM i čini 42 odsto prosječne plate u Republici Srpskoj, a iznos najniže penzije za staž od 40 i više godina je 391 KM. Za puni staž osiguranja od 40 godina prosječna penzija za oktobar je 559 KM, što je 61,52 odsto od prosječne plate u Republici. Iznos...\nNezavisne Novine: Počinje isplata oktobarske penzije\nBANJALUKA, Na Banjalučkoj berzi danas je ostvaren promet od 91.996 KM u 45 zaključenih poslova, podaci su iz Berze. Najveći promet od 40.000 KM ostvaren je trgovanjem akcijama “Industrijskih plantaža” iz Banjaluke po kursu od 0,10 KM. Najveći rast vrijednosti od 50 odsto bio je kod akcija “Birča”...


Cene su izražene u evrima po osobi (Plaćanje je u dinarima po prodajnom kursu AIK banke za efektivu na dan uplate.)\nLokacija: Hotel se nalazi na odličnoj poziciji blizu centra Limasola, 50 metara od plaže i šetališta Olimpus.\nSobe: Svaka soba ima kupatilo sa fenom, TV (pojedini programi se plaćaju), klima uređaj, mini-bar, radio, telefon, balkon. Wirelles internet je besplatan za goste hotela u sobama i lobiju.\nHotelski sadrzaj: Hotel poseduje restoran Diana, tavernu Lido, O' Brien' s Pub, Apolo bar pored bazena, 2 bazena za odrasle, bazen za decu, mini igralište za decu, teretanu, džakuzi, salon lepote, servis za pranje veša.\n- Prevoz avionom na relaciji Beograd - Larnaka - Beograd i aerodromske takse (navedena je najniža tarifa - cena zavisi od raspoloživosti mesta na avionu),\n- Smeštaj i usluge u hotelu prema izboru. Nastavak »\n- Aerodromske takse (odrasli i deca do 12 godina- 46.69 evra (EUR 0.98RF, EUR 16.72RS, EUR 0.22RS EUR, EUR 4.48LG, EUR20.81CY, EUR 1.52JX, EUR 1.96JW) (deca do 2 godine 25 evra) ),\n- Mogućnost odlaska low cost kompanijom WIZZAIR isključivo na upit, polasci sredom I nedeljom (cena od 295 evra - zavisi od raspoloživosti mesta na avionu)


EBRD: 194 miliona evra za nove projekte na Z. Balkanu\nEvropska banka za obnovu i razvoj, arhivska fotografija\nUpravni odbor Investicionog okvira za Zapadni Balkan (WBIF) odobrio je 194 miliona evra bespovratnih sredstava, koje su izdvojili EU i bilateralni donatori za nove projekte u oblasti digitalne infrastrukture, životne sredine, transporta i energetike širom Zapadnog Balkana, saopštila je danas Evropska banka za obnovu i razvoj (EBRD).\nOvi projekti, kako je navedeno, biće dodatno finansirani kreditima EBRD-a i drugih međunarodnih finansijskih institucija.\nBespovratna sredstva odobrena za projekte zemalja Zapadnog Balkana privući će još 400 miliona evra investicija EBRD-a, uključujući i za izgradnju tri nove deonice autoputa Koridor Vc u Bosni i Hercegovini, dve nove deonice Koridora 10 u Severnoj Makedoniji, obnovu kosovske železničke infrastrukture, sistema za otpadne vode i kanalizacionu mrežu u Gnjilanu i izgradnju širokopojasne internet mreže za škole u ruralnim krajevima u Srbiji.\nPored toga, EBRD i EU su potpisali ugovor o dodatnih 45 miliona evra za dva programa koje EBRD sprovodi u zemljama Zapadnog Balkana: Saveti za mala preduzeća i Regionalni program energetske efikasnosti.\nŠef regionalne saradnje i programa za Zapadni Balkan Kolin Volf rekao je da su u okviru Investicionog okvira za Zapadni Balkan, Evropska unija i partneri postigli veliki uspeh obezbedivši više od milijardu evra bespovratnih sredstava, uz 5,5 milijardi evra potpisanih kredita od medjunarodnih finansijskih institucija.\n"Naša saradnja dovela je do opipljivih rezultata na terenu: ljudi svakodnevno imaju koristi od boljih saobraćajnih veza, boljih energetskih sistema, uključujući i tranziciju ka čistoj energiji, preduzeća postaju konkurentnija, a ekonomije u regionu zelenije i integrisanije", kazao je Volf.\nDo sada, ukupan iznos bespovratnih sredstava koje su opredelili Evropska unija i bilateralni donatori u okviru Investicionog okvira za Zapadni Balkan veći je od milijardu evra, dok ukupna ulaganja medjunarodnih finansijskih institucija prelaze 5,6 milijardi evra.


Artur Mas: Ako pobedim, Katalonija će biti nezavisna | Autonomija\nArtur Mas: Ako pobedim, Katalonija će biti nezavisna\nMas želi da regionalne izbore pretvori u glasanje za nezavisnost, ocenili su analitičari\nLider katalonskih separatista Artur Mas ocenio je danas da ukoliko pobedi na regionalnim izborima u nedelju, Kataloniji „neće više biti potreban“ referendum o nezavisnosti od ostalog dela Španije.\nMas, lider bogatog regiona na severoistoku Španije, od 2012. godine bezuspešno pokušava da organizuje referendum o nezavisnosti kao Škotska koja se prošle godine izjasnila da ostane u Ujedinjenom Kraljevstvu.\nKonzervativna vlada španskog premijera Mariana Rahoja kategorički odbija održavanje katalonskog referenduma, zbog čega Mas želi da regionalne izbore pretvori u glasanje za nezavisnost, ocenili su analitičari.\nPrema poslednjim anketama, pristalice nezavisnosti bi mogle da dobiju većinu od 135 poslaničkih mesta u regionalnom parlamentu.\nMas, koji je svestan da možda neće dobiti apsolutnu većinu, rekao je da će ponovo pokušati da organizuje referendum ako pobedi na izborima.\nKatalonski lider je rekao da želi da pregovora sa španskim vlastima o „sporazumnom odvajanju“ a sa Evropskom unijom da Katalonija ostane u EU.\nMas je dodao da ukoliko bi se Madrid i Brisel složili o nezavisnosti, Katalonija bi preuzela deo otplate duga Španije.\n„Ako nema tog dogovora s Katalonijom, onda ne znam kako će Španija uspeti da otplati dug, koji bi mogao da iznosi do 100 odsto njenog bruto domaćeg proizvoda (BDP)“, rekao je Mas i podsetio da Katalonija predstavlja 16 odsto stanovništva Španije i obezbeđuje najmanje 19 odsto BDP-a cele zemlje.\nIstraživanja uglavnom pokazuju da većina Katalonaca smatra da njihov region mora da ima pravo na referendum o nezavisnosti, ali su potpuno podeljeni oko toga da li žele da Katalonija postane nezavisna država.\nVećina ispitanika je protiv nezavisnosti ukoliko bi to značilo da Katalonija ne bi bila članica Evropske unije.


Venizelos u Skoplju: Neophodna intenzivnija saradnja Makedonije i Grčke\nEvangelos Venizelos i Nikola Popovski\nPosle susreta u Skoplju, dobio sam utisak da su vlada i čitavo društvo spremni da participiraju u dijalogu, ne samo o imenu, već i o bilateralnoj saradnji, izjavio je na pres konferenciji šef grčke diplomatije Evangelos Venizelos, koji je u svojstvu predsedavajućeg Saveta ministara Evropske Unije, boravio u poseti Makedoniji.\n“Glavna prepreka za ulazak vaše zemlje u Evropsku Uniju nije popularno nazvano ‘pitanje o imenu’, već implementacija kopenhaških kriterijuma. Ja se zalažem za intenziviranje saradnje izmedju dve zemlje. Potpuna evroatlanska integracija vaše zemlje je veoma važna za regionalnu stabilnost i za grčko predsedavanje Unijom.”\nVenizelos je još istakao da je spreman da uputi poziv svom makedonskom kolegi da poseti Grčku i prisustvuje na važnom sastanku Evropske Unije u Solunu, zakazanom za april ove godine.\nOn se u toku dana sreo sa svojim makedonskim kolegom Nikolom Poposkim, sa vicepremijerom za evropska pitanja Fatmirom Besimijem, a bio je primljen i od predsednika države Gjorga Ivanova i premijera Nikole Gruevskog. Razgovarao je i sa liderom opozicionog Socijaldemokratskog saveza Zoranom Zaevim i sa Alijom Ahmetijem, predsednikom Demokratske unije za integraciju, partije Albanaca u vladi.\nPosle susreta dvojice ministara, Nikola Poposki je dao izjavu u kojoj je istakao da politička realnost u Grčkoj ne ostavlja prostor za suštinski napredak u odnosu na spor o imenu. On je dodao da su vladavina medjunarodnog prava, preuzete obaveze i iskren i otvoren dijalog na političkom nivou jedini način za napredak u odnosu na ovo pitanje.\n“Mi ćemo u svakom slučaju biti posvećeni onome što je u domenu naše kontrole, a to su sva poboljšanja i reforme koje radimo za bolju Makedoniju. U svakom slučaju, ostaćemo otvoreni za dijalog u svakom trenutku, na svakom mestu i u svakom obliku”, rekao je ministar Poposki.\nGrcki ministar je u Skoplje doputovao iz Prištine autom, da bi, kako se pisalo i pričalo ovih dana, izbegao da njegov avion sleti na aerodromu koji se zove Aleksandar Veliki i da prodje deo autoputa koji nosi isto ime. Ipak, nije mogao u potpunosti da izbegne ovo ime, jer je odseo u hotelu Aleksandar Palas.\nAtina i Skoplje već 20-ak godina imaju spor oko ustavnog imena Makedonije, kao i o upotrebi toponima u kojima su sadržana imena Aleksandra i Filipa Makedonskog. Gradjani Makedonije smatraju da je Aleksandar Veliki ličnost iz njihovog kulturno-istorijskog nasledja.\nU makedonskim medijima pažnju je privukla i izjava koju je Venizelos dao u Beogradu, da očekuje pomoć od predsednika Srbije Tomislava Nikolića u vezi rešavanja spora kojeg Grčka ima sa Makedonijom.\nInače, pre Venizelosa, Makedoniju su posećivali i drugi grčki ministri spoljnih poslova, a zadnji put se to desilo u 2006 godini, kada je Petros Molivijatis došao u Skoplje.\nOvo je prva poseta jednog šefa grčke diplomatije otkada je na vlasti u Makedoniji VMRO DPMNE premijera Nikole Gruevskog.


Tanasković: Opada entuzijazam za promovisanje nezavisnosti Kosova\n► Tanasković: Opada entuzijazam za promovisanje nezavisnosti Kosova\nAmbasador Srbije pri Unesku Darko Tanasković izjavio je da kod pojedinih država opada entuzijazam za aktivno promovisanje nezavisnosti Kosova i da se u muslimanskim zemljama razume da nema osnova za solidarnošću u vezi sa statusom Kosova.\n"U muslimanskim zemljama sve se bolje razume da u vezi sa statusom Kosova nema nikakve osnove za ispoljavanje islamske solidarnosti, jer nije reč o teritoriji na kojoj su islam i muslimani na bilo koji način ugroženi, već su sasvim suprotno, u velikoj većini muslimanski Albanci narušili državani suverenitet i teritorijalni integritet Srbije", rekao je Tanasković za "Večernje novsti" od nedelje.\nOn je pohvalio ofanzivu Srbije kada je u pitanju sprečavanje članstva Kosova u Unesko, ali je istakao da taj diplomatski uspeh ne bi trebalo "trijumfalistički veličati kao pobedu", jer je slučaj Madagaskara upozorenje da Srbija "mora ostati stalno budna".\nUpitan da li vidi u budućnosti Kosovo kao članicu neke od međunarodnih organizacija, Tanasković je odgovorio da Prištini po tom pitanju "ne cvetaju ruže".\n"Ako ne bude nekakvih velikih preokreta, mislim da bar kratkoročno, pa i srednjoročno, pokušajima Kosova da se domogne članstva u međunarodnim organizacijama, pogotovo onima iz sistema UN, što je jedan od prioriteta Prištine i njenih pokrovitelja, ne cvetaju ruže", rekao je on.\nTanasković je kazao i da očekuje da će srpsko kolo "moravac", biti upisano na listu svetske nematerijalne baštine do kraja godne.\n3.12.2017, 13:41h NAROD je VAŽNIJI od svake TERITORIJE Preporuči (1)\nNadam se da svi mudri i obrazovani Srbi znaju da je NAROD važniji od bilo koje TERITORIJE ili ideologije ! Zato Srbija ne sme formalno priznati samostalnost Kosova (skoro sve drugo prećutno može), međutim i formalno i suštinski država Srbija NE SME nikada odustati od Srba na : KiM, Crnoj Gori, Republici Srpskoj, Federaciji BiH, Hrvatskoj, Makedoniji,...\nBrnabić: Važno je prisustvo UNMIK na Kosovu bez promene njegovog mandata\nPredsednica Vlade Srbije Ana Brnabić rekla je u Njujorku da je nesmanjeno prisustvo UNMIK-a na Kosovu i Metohiji, bez promene mandata, od ključnog značaja za očuvanje stabilnosti.\nMustafa i Kurti: Kosovo danas više nego li ikada ima potrebe za promenama\nLideri Demokratskog saveza Kosova (DSK) i Samoopredelenja, Isa Mustafa i Aljbin Kurti su danas ocenili da Kosovo danas više nego li ikada ima potrebe za promenom.\nČepurin pohvalo način na koji Srbija vodi diplomatiju\nAmbasador Rusije u Srbiji Aleksandar Čepurin pohvalio je danas način na koji Srbija vodi diplomatiju u svetu, posebno u situaciji oko Kosova.\nĐurić: Moramo izdržati sve pritiske i doneti odluke hladne glave\nDirektor Kancelarije Vlade Srbije za Kosovo i Metohiju Marko Đurić izjavio je danas da se borba za snažnu Srbiju nastavlja i da se moraju izdržati svi pritisci zbog Kosova i Metohije, a odluke...\nBrnabić: U Njujorku razgovaram o evropskim integracijama i dijalogu s Prištinom\nPremijerka Srbije Ana Brnabić koja predvodi državnu delegaciju na Generalnoj skupštini UN u Njujorku izjavila je danas da je pre početka zasedanja imala sastanke sa više zvaničnika iz sveta i...


Drugi reket sveta se za predstojeći izazov priprema u svojoj teniskoj akademiji, kako bi se navikao na dvoranske uslove u kojima će se od 31. oktobra do osmog novembra igrati u francuskoj prestonici.\nPosle osvajanja 13. titule na Rolan Garosu, a 20. grend slem u karijeri Španac nije bio siguran hoće li igrati do kraja sezone, a posle razgovora sa svojim timom, odlučio je da igra.\n- Vreme je za sezonu u dvorani. Ova fotka je od jutros u "Akademiji Rafael Nadal" i da, spremamo se za Pariz i Bersi, napisao je Nadal na Tviteru.\nInače, Pariz je jedan od tri Masters turnira koje Nadal nije osvojio, uz Majami i Šangaj, a u glavnom gradu Francuske on može da zaradi novih 640 bodova, što bi mu omogućilo da se dodatno približi Novaku Đokoviću, koji će kao branilac titule zadržati svojih 1.000 bodova, zbog izmena u načinu računanja.\nŠpanac bi trebalo da posle Pariza otputuje u Londonu, gde će igrati od 15. do 22, a uprkos specijalnoj pozivnici koja mu je ponuđena, Nadal je rešio da ne igra u Beču, gde će učestovati Novak Đoković.


Posledice ekonomske krize na medije u Srbiji\nNalet ekonomske krize ostaviće velike posledice na medije u Srbiji, a kako se čulo na današnjem okruglom stolu, od 160 lokalnih, 40 regionalnih i pet nacionalih TV stanica i veliki broj štampanih medija pitanje je koliko će njih uspeti da prebrodi krizu.\nPritisak oglašivača i zaustavljanje privatizacije lokalnih medija predstavljaju prepreku nezavisnosti medija u Srbiji, ocenio je direktor Pravnog foruma nevladinih organizacija Vladimir Todorić i dodao da će se prihodi od marketinga smanjiti, zbog čega bi mediji morali da dobiju posebnu pažnju države:\n"Ipak se mora uzeti u obzir da se ogromna većina oglašavanja preko posrednika kod nas i ta sam činjenica ulazuje na ogromnu važnost transparentnosti ovog polja. Jer, teoretski gledano, ako postoji politički pritisak ili politička kontrola tržišta oglašavanja, postojaće i indirektna, ali veoma efikasna kontrola medija", istakao je Todorić.\nPreduslovi za nezavisno novinarstvo kvalitetan pravni okvir usaglašen s međunarodnim standardima i transparentna vlasnička struktura, ocenila je šefica Odeljenja za medije Misije OEBS-a u Srbiji Dragana Nikolić-Solomon. Po njenim rečima pri Ministarstvu kulture formirana je radna grupa koja treba da pretrese Zakon o radiodifuziji:\n"Trenutno Radna grupa vrlo ozbiljno je uzela u obzir i razmatra sve primedbe koje su profesionalna i strukovna udruženja poslala", navodi Nikolić-Solomon.\nProblemi u privatizaciji medija su najuočljuviji ma lokalnom nivou, ukazala je ona, i umesto da bude vlasnik, država treba da pomogne medijima. U suprotnom, dolazi do sprege lokalnih vlasti i medija – što dovodi do dezinformisanja građana i uzurpacije javne reči.


U julu u Sarajevu četrdesetdrugo proglašenje evropskih najmenadžera - Zenicablog\nU julu u Sarajevu četrdesetdrugo proglašenje evropskih najmenadžera\nU julu u Sarajevu četrdesetdrugo proglašenje evropskih najmenadžera – Štampan novi broj časopisa EUROMANAGER koji je u potpunosti posvećen temi – kako prevazići ekonomsku krizu koju je proizvela pandemija koronavirus\nNakon detaljnog razmatranja daljih aktivnosti Evropske nezavisne agencije, Organizacioni odbor je odlučio: u julu će se u Sarajevu, ukoliko ne bi došlo do pogoršanja stanja sa epidemijom koronavirusa, održati 42. Ceremonija proglašenja evropskih najmenadžera i ličnosti godine.\n– Pripreme za narednu 42. Ceremoniju izbora najmenadžera i ličnosti godine se već nalaze u punom jeku i održaće se u julu u Sarajevu – izjavio je Pane Škrbić, generalni direktor Direkcije agencije iz Zenice.\nDo sada je prestižnu evropsku nagradu ,,Evropski najmenadžer’’ od njenog postojanja do sada u 41. dodjeli primilo oko 550 uspješnih evropskih i Bh menadžera i zaslužnih ličnosti. Najviše nagrada, ukupno oko 400, pripalo je ljudima iz biznisa za razvoj kompanija, jačanje ekonomije, tehnološka dostignuća, zapošljavanje i investicije. Nagrade ,,Evropska ličnost godine’’ u Sarajevu je do sada primilo 25 predsjednika država i vlada, 29 ministara, 22 ambasadora, te 27 evropskih načelnika i gradonačelnika.\nProšle godine su nagrada ,,Evropska ličnost godine’’ je uručena predsjedniku Slovenije Borutu Pahoru.\n– Neće se ništa mijenjati u protokolu same Ceremonije, osim postrožavanja i prilagođavanja novim uslovima ponašanja učesnika vezanao za epidemiju koronavirusa – ističu u Direkciji Evrolske nezavisne agencije, organizatora ove višedecenijske ugledne maniestacije.\nOrganizatori ističu da se kriteriji za izbor i proglašenje\nnajuspješnijih ljudi, menadžera i organizacija u regionu nećemijanjati, ali da će akcenat kod promovisanja biti na uspješne u fazi pandemije i prilagođavanja, posebno proizvodnih organizacija, novim uslovima poslovanja.\nIstog dana, kada i Ceremonija uručenja nagrada, u Sarajevu će takođe biti održan i tradicionalni međunarodni poslovni biznis forum na temu ,,ekonomskog razvoja i regionalne privredne saradnje, u svjetlu prezilaženja ekomske krize izazvane pandemijom koronavirusa, a posebno regionalne saradnje i razvoja na planu energetike, turizma, IT tehnologija i putne infrastrukture’’.\nEvropska nezavisna agencija iz sarajeva objavila je novi broj časopisa EUROMANAGER, koji je u potpunostzi posvećen temi ,,Kako prevazići ekonomskukritzu koju je oproizvela pandemija koronavirusa’’?\nO tome kako i šta dalje nakon pandemije, u novom specijalnom broju časopisa govore: Stjepan Mesic, bivši predsjednik Republike Hrvatske, koji u u eksluzivnom intervju kaže da ,,nema segmenta života u regionu u kome će stvari nakon pandemije biti onakve kakve su bile pandemije. Ulazimo u jednu novu normalnost a to je – da jesmo i ostajeno dio Evrope i svijeta, da granice, ograđivanja i barijere mogu biti samo privremene mjere u borbi protiv pandemije, a da je naša budućnost zajedništvo i saradnja u region i Evropi na novim osnovama , koje tek treba definirati’’ – rekao je Mesić.\nU intervjuima u novom broju Euromanagera o prevazilaženju ekonomske krize, svako iz svog ugla, još govore Zorica Bukinac, ambasdorica Slovenije u BiH, Milorad Krstić, izuzetno uspješni privrednik i pisac iz Bjeljine, sa njemačkom adresom, Veselin Pejović, direktor i vlasnik grupacije UNUPROM, Crna Gora, Denis Kraljević, kompanija Derubis, Vitez, koja je proizvela prvu jahtu u BiH, Dušan Petrović, predsjednik multinacionalne kompanije za proizvdnju turbina, Termovent, Srbija, Dejan Ljevnaić, direktor Olimpijskog centra Jahoriva, najuspješnije regionalne kompanije zimskog turizma, Nermin Džindić, minister industrije i rudarstva u Vladi Fderacije BiH i još petnaest uspješnih ljudi iz regiona.


U Hamburgu počelo testiranje samovozećih Golfova › Made-in-Germany.rs\nNemački automobilski gigant Volkswagen (VW) je na ulicama grada Hamburga započeo sa testiranjem prototipa svog samovozećeg električnog automobila.\nRadi se o prvom testiranju autonomnih vozila u jednom tako velikom gradu, koje će pomoći kompaniji u tekućim istraživačkim projektima vezanim za autonomnu vožnju, kaže se u saopštenju nemačke kompanije, a prenosi b92.\nKako se dalje navodi, na ulice Hamburga je izašlo pet Folksvagenovih električnih Golfova (e-Golf) opremljenih sistemom autonomne vožnje, koji ima 14 kamera, 11 laserskih skenera i sedam radara. S obzirom na to da jedan minut vožnje zahteva oko 5 GB podataka, električni automobili su opremljeni hardverom jačine 15 prosečnih računara.\nZa testiranje autonomnih električnih automobila opredeljena je deonica duga tri kilometra, inače deo buduće petlje od devet kilometara, koja će sledeće godine biti otvorena za probne vožnje. Iz kompanije poručuju da će test automobili do tada biti opremljeni i sa sistemima za međusobnu komunikaciju.


Sinančević i Anić šesti na prvenstvu Evrope - SPORTSKI ŽURNAL\nSrpski atletičari Armin Sinančević i Lazar Anić osvojili su sinoć šesto mesto u finalu Evropskog prvenstva u dvorani koje se održava u Poljskoj\nSinančević je zauzeo šesto mesto u bacanju kugle rezultatom 20,74 metara.\nPrvak Evrope postao je Stanek Tomaš iz Češke Republike sa 21,62 m, vicešampion je poljski atletičar Mićal Haratik sa 21,47, a trećeplasirani je Filip Mihaljević iz Hrvatske sa 21,31 m.\nAnić je bio šesti u finalu skoka u dalj rezultatom 7, 81 metar. Zlatnu medalju osvojio je Grk Miltiadis Tentoglou rezultatom 8, 35 metara. Drugoplasirani je bio Šveđanin Thobias Montler sa 8, 31, a bronzanu medalju osvojio je Kristian Pulli iz Finske rezultatom 8,24.


Izvor: VOA, 05.Mar.2021, 17:58\nPapa Franja sastao se sa šiitskim liderom ajatolom Ali al Sistanijem, prilikom istorijske posete Iraku. 84-godišnji papa sastao se sa 90-godišnjim ajatolom u njegovoj kući u gradu Nadžaf. Al Sistani je rekao da "hrišćani imaju prava kao i drugi Iračani i da treba da žive u miru". Ajatola je jedna od najznačajnijih figura u šiitskom islamu i ima uticaj i van Iraka. Hriščani u toj zemlji se nadaju da će poruka pape i ajatole uticati na to da se smanje napadi šiitskih milicija na njih. Posle sastanka, papa Franja i ajatola Al Sistani su prisustvovali međureligijskom sastanku u drevnom gradu Ur. "Sa ovog mesta, gde je vera rođena, sa zemlje našeg oca Avrama, potvrđujemo da je Bog milostiv i da je najveće svetogrđe koristiti njegovo ime za mržnju prema našoj braći i sestrama", rekao je papa koji će posetiti još Mosul, Erbil i Karadoš. Papa pozvao Iračane da odbace nasilje i daju šansu miru Papa Franja je u petak, na početku prve posete jednog poglavara Rimokatoličke crkve Iraku, pozvao na okončanje nasilja i višedecenijskih verskih sukoba u toj zemlji, uz poruku da bi konačno trebalo dati šansu onima koji pokušavaju da uspostave mir. "Neka se utiša zveckanje oružja...neka se okončaju nasilje i ekstremizam", rekao je papa, obraćajući se iračkom predsedniku Barhamu Salihu, političarima i diplomatama u predsedničkoj rezidenciji. Papa Franja je doputovao u Bagdad pod oštrim merama bezbednosti, nakon što je novinarima u avionu rekao da je osetio dužnost da ode u "simboličnu" posetu zato što Irak "pati mnogo godina". Stotine ljudi okupile su se u manjim grupama da isprate dolazak pape koji je sa aerodroma, koji je nedavno bio meta raketnog napada, odvezen u koloni od više desetina vozila. Većina okupljenih nije nosila maske, kao ni pojedini zvaničnici u predsedničkoj rezidenciji, uprkos pandemiji koronavirusa. U govoru u rezidenciji, Franja je kritikovao frakcionaške i strane interese koji destabilizuju Irak i širi region. "Irak trpi katastrofalne posledice ratova, terorizma i sektaških sukoba često utemeljenih u fundamentalizmu koji ne može da prihvati mirnu koegzistenciju različitih etničkih i verskih grupa", naglasio je papa. Kasnije je odao poštu žrtvama napada motivisanih religijom, posetom crkvi u Bagdadu u kojoj su islamisti ubili 50 vernika 2010. godine. Njihova smrt je podsetnik da se "nasilje ili prolivanje krvi ne mogu pomiriti sa autentičnim verskim učenjima", poručio je papa. Bezbednost u Iraku je poboljšana od poraza Islamske države 2017. godine, ali se u toj zemlji i dalje sukobljavaju različiti globalni i regionalni interesi, uključujući i žestoko suparništvo SAD i Irana. U Iraku su raspoređene hiljade dodatnih pripadnika bezbednosnih snaga zbog posete pape Franje, koji je doputovao u Bagdad posle niza raketnih i samoubilačkih napada. Franja je rekao novinarima u avionu da je srećan "što može ponovo da putuje" nakon što 16 meseci to nije mogao da radi zbog koronavirusa. Papa planira obilazak četiri iračka grada, među kojima su i područja nedostupna većini stranih diplomata, naročito ne za tako kratko vreme. Održaće misu u crkvi u Bagdadu, sastati se šiitskim verskim vođom u gradu Nadžafu i posetiti Mosul, gde je vojska prošle godine morala da isprazni ulice iz bezbednosnih razloga tokom posete iračkog premijera. Mosul je bivše utočište Islamske države, a crkve i druge zgrade u tom gradu i dalje su oštećene posle sukoba. Broj pripadnika hrišćanske zajednice u Iraku, jedne od najstarijih u svetu, pao je na oko 300.000 sa oko 1,5 miliona pre 20 godina.\nPapa Franja boravi u Iraku - u prvoj poseti poglavara Rimokatoličke crkve toj zemlji. Po dolasku u Bagdad pozvao je na okončanje nasilja i višedecenijskih verskih sukoba - uz poruku da bi konačno trebalo dati šansu onima koji pokušavaju da uspostave mir. Papa planira obilazak četiri iračka grada,...


“NEMA PREŽIVJELIH”: Ukrajinski avion sa 170 putnika se SRUŠIO U IRANU samo par minuta nakon polijetanja – Haber.ba\n“NEMA PREŽIVJELIH”: Ukrajinski avion sa 170 putnika se SRUŠIO U IRANU samo par minuta nakon polijetanja\nUkrajinski avion “Boing 737” sa oko 180 putnika i članova posade srušio se samo nekoliko minuta nakon polijetanja na aerodromu u Teheranu , javlja “Gardijan”.\nIranska nacionalna televizija izvestila je da preživelih nema.\nPrethodno, na zvaničnom tviter nalogu iranskog Crvenog polumeseca objavljene su fotografije sa mesta pada aviona kojima se vide delovi izgorele letelice. Fotografije su objavljene uz izjavu predsednika te organizacije: “Sumnjam da ima preživelih”.\nInformacije sajta “Flightradar24” pokazuju da je let PS752 kompanije “Ukraine International Airlines” naglo nestao nakon poletanja u 6 i 12 minuta ujutru po lokalnom vremenu sa aerodroma “Imam Homeini” .\nIranski mediji su objavili da se avion koji je iz Teherana krenuo ka Kijevu srušio “zbog tehničkih problema”.\nIako je prethodno veliki deo regionalnog vazdušnog prostora očišćen je zbog iranskih raketnih udara na američke ciljeve u Iraku, za sada, čini se da pad aviona nije u vezi sa noćašnjim dešavanjima, piše britanski list.\nZelenski se vraća u Kijev\nUkrajinski predsednik Volodimir Zelenski nakon što je saznao za pad aviona, saopštio je da će skratiti svoju posetu Omanu i da se vraća za Kijev,prenosi Blic\nTeme:Iran, izdvojeno, putnički avion, Teheran, Ukrajina


RUSKI EKSPERT: Sprema se atentat na Kima, ali i ako uspe, to neće ništa promeniti ... | WebTribune\nHome SPEKTAR RUSKI EKSPERT: Sprema se atentat na Kima, ali i ako uspe, to neće ništa promeniti, evo zašto …\nPosted date: септембар 01, 2017 In: SPEKTAR\nSeul obučava specijalce koji bi, ako Pjongjang započne rat, mogli da pronađu i ubiju severnokorejskog lidera Kim Džong Una, tvrde pojedini svetski mediji.\nDa li su u pitanju puke spekulacije i da li bi takva operacija označila i kraj Severne Koreje?\nGeorgij Toloraja, direktor Centra za rusku strategiju u Aziji Ruske akademije nauka, kaže da o eventualnom atentatu na Kima pišu japanski mediji, ocenjujući da sve što oni javljaju „ne vredi čitati“.\nNovinari se takmiče u pisanju tračeva o toj zemlji, smatra Toloraja i podseća da su ranije po medijima najmanje dvadeset puta „sahranili“ Kim Džong Ila, oca Kim Džong Una, a više puta su izveštavali i o navodnom državnom udaru u Pjongjangu.\n„Taj trend se nastavlja i kada je reč o njegovom sinu.\nAli postoje indicije da su tajne službe SAD, Južne Koreje i Japana stvarno pokrenule pitanje da li severnokorejski problem može da se reši likvidacijom rukovodstva zemlje. te informacije su procurele u javnost i Pjongjang veoma rado koristi tu temu“, napominje naš sagovornik.\nOn kao primer navodi da je u maju ove godine jedan od severnokorejskih sajtova objavio video-snimak na kojem je prikazan uhapšeni diverzant, koji je navodno planirao atentat na Kim Džong Una.\n„Iako taj diverzant ne izgleda baš verodostojno, očigledno je da određeni planovi u vezi sa likvidacijom severnokorejskog vođe postoje, a da Pjongjang radi na tome da taj plan ne bude realizovan“, ocenjuje Toloraja.\nRuski ekspert, međutim, veruje da, čak i kad bi došlo do likvidacije Kim Džon Una, to ne bi značilo kraj Severne Koreje.\n„Ne smatram da je Severna Koreja diktatura ili monarhija, u toj zemlji je na vlasti privilegovana manjina i vlast se nasleđuje, a to znači da se radi o ’aristokratiji‘.\nKim Il Sung je svojevremeno formirao grupu istomišljenika, koju su uglavnom činili oni koju učestvovali u revoluciji, kao i njihovi potomci i rođaci. Ti ljudi i dalje čine vladajuću klasu u Severnoj Koreji i u toj grupi nema ’zalutalih‘“, objašnjava on.\nKako dodaje, ti ljudi su svesni da ukoliko dođe do nestanka Severne Koreje, oni nemaju kud, završiće u zatvoru ili ih čeka još gori scenario i zato daju sve od sebe kako bi sačuvali državu, a nije bitno ko trenutno ima ulogu „vođe“.\n„Ako Kim Džong Unu umre, severnokorejska elita će izabrati novog vođu, najverovatnije iz dinastije Kim, a možda i nekog drugog: ’Kralj je mrtav, živeo kralj‘. Dakle, ubistvo Kim Džong Una ne bi dovelo do nestanka Severne Koreje“, zaključuje Georgij Toloraja.\nNakon što je Pojongjang lansirao balističku raketu koja je preletela preko Japana sa svih strana stižu apeli na uzdržanost i smirivanje situacije.\nMeđutim, predsednik SAD Donald Tramp poručuje da razgovori nisu rešenje za Severnu Koreju, a američki strateški bombarderi koji mogu da nose nuklearno oružje izveli su zajedničku vežbu sa južnokorejskim snagama.\nVojsci Južne Koreje takođe je naređeno da unapredi protivvazdušnu odbranu i kapacitete za izvođenje vazdušnog i pomorskog desanta.\nPjongjang će, tvrde južnokorejski mediji, biti meta „duboke ofanzivne operacije“ kako bi se likvidiralo rukovodstvo Severne Koreje.\nU operaciji bi učestvovali marinci i padobranci, a više od hiljadu ključnih meta biće identifikovano i uništeno u vazdušnim napadima i udarima krstarećih raketa. Prema istim navodima, cilj te operacije biće da se eventualni konflikt okonča „za par nedelja“, ne čekajući pojačanje iz SAD.


Ministar pravde Nikola Selaković izjavio je da u Srbiji mora još mnogo da se radi na uspostavljanju nezavisnog i odgovornog sudstva kao i na ukupnom stabilizovanju našeg pravosuđa.\n"Stanje u srpskom pravosuđu je otprilike jednako stanju u čitavom srpskom društvu", ocenio je Selaković i dodao da je pravosuđe, kao grana vlasti, u našoj zemlji opterećeno mnogim problemima.\nOn je naglasio da je pravosuđu, kao i čitavom srpskom društvu "potrebno da se stabilizuje" i naveo da smo, ne toliko davno, imali isključenje iz pravosuđa gotovo hiljadu nosilaca pravosudnih funkcija, posle čega je usledilo njihovo vraćanje, odlukama Ustavnog suda.\nMinistar pravde smatra da postoje načini da se te posledice otklone i da bude obezbeđena garantovana nezavisnost sudiji, "da svoju odluku, na konkretnom predmetu, donese nezavisno i samostalno ali ta nezavisnost ne podrazumeva nezavisnost od Ustava i zakona".\nSudijama, političarima, ministrima, narodnim poslanicima i svakom državnom službeniku "granice treba da postavlja zakon", naglašava Selaković napominjući da u zemljama razvijene demokratije kažu da je nezavisnost samo jedna strana medalje, dok je druga strana odgovornost.\n"Da bismo došli do toga, moramo još mnogo da radimo", poručio je Selaković.


Drugi dan blokade Beograda od strane taksi udruženja, Foto: VOA\nUdruženja taksi prevoznika nastavila su, drugi dan za redom pritisak na nadležne, blokadom šireg centra Beograda, koja je trajala dva sata, između 13 i 15 časova, a najavljeno je i pooštravanje blokade ukoliko se njihovi zahtevi ne ispune.\nKako kažu, ukoliko nadležni ne odgovore, radikalizacija znači da će sledeće sedmice umesto od 13 do 15 sati, protest održati od 13 do 17 sati, za dve sedmice će pozvati porodice da im se pridruže, a za tri će podeliti taksiste da protestuju ujutru od 7 do 10 i popodne od 13 do 17 sati. Taksisti neće protestovati vikendom.\nTaksi udruženja blokiraju Beograd zbog nepoštovanja zakona, Foto: VOA\nU utorak je, u odnosu na prvi dan protesta, bio veći broj vozila, koja su kretala u protestnu vožnju sa četiri lokacije - Obrenovački put, Blok 70, kod nekadašnje hale "Pionir i u Kumodraškoj da bi se sastali u Nemanjinoj ulici ispred zgrade Vlade.\nNajveća i najbrojnija taksi udruženja navode da će se protest održavati i narednih dana zbog toga što, kako kažu, nadležni ne sprovodi zakon protiv "privrednih društava i udruženja koja nezakonito, posredstvom aplikacija, obavljaju taksi prevoz".\nGlavni grad je potpuno paralisan u vreme blokade, a građani nemaju izbora i svoje obaveze završavaju peške, neki vidno nervozni, a neki i sa dozom razumevanja za one koji protestvuju.\nMinistar državne uprave i lokalne samouprave Branko Ružić je u ponedeljak povodom protesta beogradskih taksista izrazio nadu da će uskoro biti pronađeno rešenje što će otkloniti bloklade ulica i zadovoljiti sve zainteresovane strane.\nTaksisti ispred zgrade Vlade u Nemanjinoj ulici u blokadi, Foto: VOA\nNaveo je da njegovo ministarstvo nema direktna ovlašćenja za ovu oblast, ali je apelovao na sve strane da se fokusiraju na interes građana Beograda.\nU saopštenju, Ružić je naveo da je nadležnost kontrole taksi prevoza putnika definisana Zakonom o prevozu putnika u drumskom saobraćaju, što je nadležnost Ministarstva građevinarstva, saobraćaja i infrastrukture, a za čiji nadzor je odgovoran republički inspektor tog ministarstva.\nPomoćnik ministarke građevinarstva, saobraćaja i infrastrukture Saša Stojanović izjavio je da kompanija "Car go" u Srbiji radi nezakonito ali da su taksisti pribegli ekstremnom obliku protesta u glavnom gradu i da blokada Beograda nije rešenje.\n"Zakon o prevozu putnika u drumskom saobraćaju prošao je sve instance - odobrila ga je premijerka, usvojen je na Vladi i u parlamentu i potpisao ga je predsednik Republike. U praksi imamo nepoštovanje tog zakona, drsko ponašanje i agresivnu kampanju jednog udruženja da zakon neće poštovati i da će raditi kako sami žele", izjavio je Stojanović.\nKako navodi u saopštenju resornog ministarstva, oni su preduzeli sve u okviru svojih nadležnosti, da je uspostavilo pravni okvir, ali da detaljnije odluke donose lokalne samouprave pojedinačno.\n"Svaka samouprava zna svoje potrebe i u skladu sa tim propisuje mere kako bi grad mogao da funkcioniše. Za sprovođenje Zakona o prevozu putnika nadležni su grad, policija i komunalna policija, kojoj smo u okviru ovog zakona dali dodatna ovlašćenja, znajući da grad nema dovoljne kapacitete u inspekcijskom nadzoru, da mogu da sankcionišu svaki vid nelegalnog prevoza", navodi se u saopštenju.\nU svakoj radnoj grupi za izradu ili izmenu zakona, kaže, učestvuju i predstavnici privrede ali, kako tvrdi, nikada se niko ispred "Car goa" nije prijavio da učestvuje u radu radne grupe za izmenu Zakona o prevozu putnika.